text:
VIGAN CITY – Kasla grasia nga agtudo dagiti pammadayaw a maited ken ni Manny “Pacman” Pacquiao.
Iti naudi a session ti sangguniang panlalawigan, inaprobaran dagiti bokal ti maysa a resolusion a mangted pammadayaw ken ni Pacquiao gapu iti makapikapik a panangtumbana ken ni Erik “El Terrible” Morales iti panagrupakda manen itay Nob. 18 (Nob. 19 a.m., Manila) a naangay iti Thomas and Mach Arena, La Vegas.
Daytoy ti grand finale ti panagrupak dagiti dua a boksingero a mabigbig ken mararaem iti bukodda a pagilian
Naitaya iti daytoy maikatlo a panagboksingda ti barikes ni Pacquiao iti World Boxing Council International Super Featherweight division.
Nupay para laeng daytoy a titulo kadagiti boksingero nga adda iti ruar ti top 10 contenders, napusek ti Thomas and Mach Arena gapu iti estilo dagiti dua nga agrinnangas iti ring.
Indatag ni Bokala Chuchi Purisima babaen ti initiatibo ni Bokal Jerry Singson ti nasao a resolusion a personal nga idanon dagiti provincial officials ditoy ken ni Pacquiao apaman a makasangpet iti pagilian.
Kabayatanna, itay Biernes, kalpasan ti misa iti simbaan ti Quiapo, nag-courtesy call ni Pacquiao ken ni Manila Mayor Lito Atienza ni Pacquiao a sinaruno ti ipapanna iti Malakaniang a nangawatan kenkuana ni Pres. Arroyo. Manipud ditoy, nag-motorcade iti aglawlaw ti siudad no sadino a naimatangan ti nakabarbara a panangsarabo dagiti umili kenkuana.
Agur-uray metten dagiti kailian ni Pacquiao a mangsarabo kenkuana iti panaggawidna iti Gen. Santos City.
Kadua ni Pacquiao ti entourage ni Gov. Luis “Chavit” Singson a naimatangan pay iti telebision ti panangarakup ni Pacquiao kenkuana kalpasan ti panangdalebna ken ni Morales.
Segun ti gobernador, nainget dagiti guardia ngem napalubosan nga immuli iti ring gapu ta insenias ni Pacquiao ti yuulina.
Kinuna ti gobernador nga awisenna ni Pacquiao a tumulong iti pannakaidur-as ti programa ti isports iti probinsia nangnangruna iti boksing.
“Adu dagiti nalaing iti boksing iti probinsia,” kinuna ti gobernador sana innayon a dakkel ti namnamana a makapaltuad met ti probinsia ditoy iti kas kada Pacquiao ken Bryan Viloria.


c: text/html

text:
VIGAN CITY – Maysa nga empleado ti nakursonadaan ti uppat a lalaki a puon ti nakayospitalanna.
Nabigbig ti biktima a ni Eugenio Pablico, 34, naasawaan, agnaed iti Cadre, Tamag, agtrabtrabaho iti kompania ti softdrinks.
Saan a nainaganan dagiti nangkursonada kenkuana.
Segun iti inbestigasion, mapan agreport ti biktima iti pagtrabahuanna iti agsapa idi inayaban dagiti suspetsa nga uminom.
Apagtugaw ti biktima, kinugtaran ti maysa ti tugaw a puon ti nakatulidanna a sinaruno ti pannakadisnog ti rupana.
Naipan ti biktima iti Gabriela Silang General Hospital para iti pannakaagasna.
Saan a nabirokan dagiti nagresponde a polis dagiti suspetsa.

robotstxt: allowed

filter: keep


text:
Sarita ni Jaime M. Agpalo, Jr.
(Maikapat a paset)
ADDAN ni Inocensio iti ospital idi makapuot. Nasakit dagiti sugat iti ulona, adda benda iti kanawan a bakrangna, nga idi agangay ket naamirisna a bunga dayta iti pannakabagsolna. Sumagmamano nga aldaw a nagpaimbag iti ospital. Binagbagaan manen ti amana ken ti inana a nasken nga awatenna ti kinapudno; ngem ti panangalawna ken ni Adora iti lubong a gayunggayong nga umok ti basol ti kinapudno nga ammo ni Inocensio.
Nagawid sadiay San Mariano nga ilida tapno agpaimbag. Idi nalainganen, nagsubli manen iti San Lucas tapno ituloyna a sapulen ni Adora Fernandez.
Agsipud ta maugotanen iti gastuenna, napanunotna ti agangkat iti balut ken sitsaron sana ilako nga ipasiar sadiay red light district ti San Lucas tunggal sardam a pangsarsarakanna met ken ni Adora Fernandez. Nangupa metten iti maysa a siled iti balay nga abay ti pagang-angkatanna iti balut ken sitsaron, inaramidna daytoy tapno adda rasonna nga agpasiar ken aglikuslikos iti red light district tunggal rabii.
Namitlo a nakita ni Inocencio ni Adora ngem dina naasitgan ken nakasao: iti maysa a parbangon iti sanguanan ti The Sensation International Club; iti uneg ti maysa a kotse nga agturong iti ruar ti red light district, ken iti downtown iti shopping mall iti maysa a malem ngem napukaw ti imatangna idi asitgannan daytoy; ket iti panunot ni Inocencio, likliklikan ni Adora ti inda panagsarita—no ania ti rason, dayta ti saanna a mabatok. Ngem saan a naawanan iti namnama ta dumtengto met laeng ti gundaway nga agtungtongda.
Naruros dagiti binulong ti kalendario, napaspas a limmabas ti panawen agingga nga inabuten ni Inocensio Cordova ti edad a limapulo ket dua ngem saanna a pulos a nakatungtong ni Adora Fernandez; ni saanna a nasaep nga adda dagiti mata nga agsipsiput kenkuana iti inna panangsukisok iti puseg ti red light district—dagiti mata, nga idi damona ket nagubbogan ti napait a lua, dagiti nakasasaem a sainnek—kumutikot iti kaunggan a naibudi iti linabag ti sardam—dumteng iti biag ti tunggal sardam no nagpakadan ti lawag, ngem dagiti kurimed a saning-i a kagiddan ti pannakarikna kadagiti adu a tudok ti dagum iti barukong ket saanto nga agmawmaw, agnanayon a marikna ta dayta ti pinili ti parsua a mangik-ikut daytoy a kasasaad.
Dagiti dagum a maitudtudok iti barukong ket marikrikna met ni Inocensio Cordova, saan laeng nga iti pisikal a bagina iti inna pakariknaan no di pay lalo iti kaungganna, nga iti in-inut a yaaasideg ti panagtabon ti initna, mariknanan ti panagkapsut ti bagina ngem saan ti pakinakemna, ta saanto a matay ti napudno nga ayat iti kaanoman—ti ayatna ken ni Adora.
No awan ti kaimudingan ti ayatna ken ni Adora Fernandez iti daytoy a lubong, iti sabali a lubong, ikutna pay laeng dayta nga ayat ket sadiay innanto saraken manen tapno idatonna dayta nga ayat; ket mariknanan iti asideg a panagpakadan ti pisikal a bagina, iti pannakaruros ti binulong dagiti kalendario—saan laeng a bulan ken tawtawen ti naruros no di pay ket ti edad. Iti tallo a dekada a panangsapsapulna ken Adora, imbaklayna ti nabantot a pannakapaay—awan dumana a pannakapaay a tuodan ti nalidem unay a lubong. Inkeddeng ni Inocensio Cordova ti agawid laengen sadiay ilida—iti Brgy. Lubong, iti ili ti San Valentin.
A dayta ti napasamak, nagawid sadiay San Valentin a baklayna ti sangabag-oy a pannakapaay; ngem saanna a sawiren ti panangawitna kadagita a pannakapaay ta palag-anan ti namnama iti kinaadda pay iti kaimudingan ti amin. Adda pay laeng a sitatakder iti Brgy. Lubong dagiti saksi iti ayan-ayatda ken Adora, ti saksi ti kinaragsak ti panagubingda iti dakulap dagiti kinelleng nga inda pagtiltiliwan kadagiti kulibangbang ken tuwwato, dagiti ragragsak ken mirugrog a ladawan ti napalabas nga isuda iti lasag ken dara ti natarnaw a lagip. Wen, iti natarnaw a lagip ti napalabas a sapulen ni Inocensio Cordova ti saanna a masarakan a kaimudingan.
Ket iti dayta nga agalas-kuatro a nagmanto ti malem, iti linapogan sangasut a metros manipud iti balayda, iti sirok ti nalayog a narra, inyilad ni Inocensio Cordova iti papag a kawayan iti abong-abong nga inaramidna nga isu naynay nga inna panangisubli-pananglagip ti napalabas—saksi daytoy a narra iti kinataoda, ta sipud iti panagubingda a dua ken Adora, iti isasalpada iti kinaagtutubo—agingga a tinubuanda iti ayat—saksi daytoy a narra iti naidumduma nga ayat; saksi met laeng ita daytoy a kayo iti pananglaglagip ni Inocencio iti napalabas. Daytoy a narra a kasla takiag laeng ti puonna idi agtutuboda ti saksi iti panangawat ni Adora iti ayat ni Inocensio; itan, saanen a marakep ti puonna, ngem iti sirok daytoy adda nagtubo a kasla kalukmeg ti putan ti kumpay a puonna a kayo met laeng ti narra. Ti laeng pagdumaanna ti lugar ket awanen daydi narukbos a kayo ti lipay—kayo a nakaalaanda iti simbolo ti ayan-ayatda: maysa a naidumduma a bunga, nagsinanpuso—gagangay a ti bunga ti lipay ket nagbubukel, ngem ti napidutda idi ket nagsinan puso; rinagadi a ginudua idi ni Inocensio ti bunga, sana inikkan iti bitin a nagsirkulo a pakaibitinan ti naingpis ken nangisit a kurdon ti sapatos. Daytoy ti tanda ti ayan-ayatda, saanda nga insusuot dayta no di ket induldulin ti tunggal maysa ti ik-ikutanna nga apag.
(Maigibusto)


text:
MusicBrainz
Ti MusicBrainz ket proyekto a mangigandat nga agpartuat ti database ti silulukat a linaon iti musika. Daytoy ket kapada ti proyecto ti freedb, napundar daytoy tapno mangsungbat kadagiti panangigawid a naikabil iti CDDB. Nupay kasta, ti MusicBrainz ket nagpadakkelen kadagiti gandatna a mangabot ti las-ud ti pagipenpenan ti metadata ti compact disc tapno agbalin a naestruktura a silulukat nga online a database para iti musika.[2][3]
Ti MusicBrainz ket mangala kadagiti pakaammo a maipanggep kadagiti artista, dagiti nairekord nga obrada, ken dagiti pannakaikabagian a nagbaetan kaniada. Dagiti nairehistro a naikabkabil ket saan a basbassit a mangala iti titulo ti album, dagiti titulo dagiti tokar, ken ti kaatiddog ti tunggal maysa a ktokar. Dagitoy a maikabkabil ket tinartaripato babaen dagiti boluntario nga editor a mangsursurot kadagiti insursurat ti komunidad nga alagaden ti estilo. Dagiti nairehistro nga obra ket makanayon pay a mangipenpen ti pakaammo a maipanggep ti petsa a pannakaipablaak ken pagilian, ti ID ti CD , arte nga akklub, akostiko a lemma ti ramay, testo a notasion ti nawaya a porma ken dadduma pay a metadata. Manipud idi 6 Pebrero 2014, ti MusicBrainz ket naglaonen ti pakaammo kadagiti agarup a 820,000 nga artista, 1.2 a riwriw a pablaak, ken 13.1 ma riwriw a rehistro.[4]
Dagiti nagibasaran[urnosen | urnosen ti taudan]
- ^ "Musicbrainz.org Site Info". Alexa Internet. Naala idi 2014-04-01.
- ^ Highfield, Ashley. "Keynote speech given at IEA Future Of Broadcasting Conference", BBC Press Office, 2007-06-27. Naala idi 2008-02-11.
- ^ Swartz, A. (2002). "MusicBrainz: A semantic Web service" (PDF). IEEE Intelligent Systems. 17: 76–77. doi:10.1109/5254.988466.
- ^ "Database Statistics". MusicBrainz. Naala idi 2014-02-06.
Dagiti akinruar a silpo[urnosen | urnosen ti taudan]
Midia a mainaig iti MusicBrainz iti Wikimedia Commons
- musicbrainz.org — Opisial a sitio
- - Pakaammo ti BBC a maipanggep ti Musicbraiz


text:
Salaysay ni Melvin F. Bandonil
(Maudi iti dua a paset)
Iti sangalubongan, ti laeng Belgium ken Holland ti addaan iti kastoy a linteg—ikonsidera daytoy a linteg ti panangipaay iti euthanasia wenno pannakapapatay babaen ti lethal injection tapno agpatinggan ti panagrigrigat ti asinoman gapu iti nakaro unay a sakit, kas iti kaso dagiti singin. Segun ti Het Laatste Nieuws newspaper, addan 1,133 a naipaayan iti euthanasia idi 2011. Kaaduanna dagiti nagkiddaw itoy ket dagiti addaan iti nakain-inaka a sakit a saanen a maagasan.
Iti Europa, ti Belgium, Luxembourg ken the Netherlands ti addaan linteg nga euthanasia; sadiay Switzerland mapalubosanda a mangaramid ti bersionda nga assisted suicide. Iti USA, dagiti laeng estado ti Oregon, Washington ken Montana ti mangipalubos iti assisted suicide. Sadiay estado ti Michigan idi 1990-1998, inaramid ni Dr. Jack Kevorkian ti assisted suicide kadagiti 130 a katao, nasukalan ti aramidna, naidarum ket nasentensiaan iti 10-25 a tawen pannakaibalud iti kaso a second-degree homicide.
No adda second-degree homicide, adda kadi met first-degree homicide wenno third-degree homicide? Euthanasia ken assisted suicide, saan kadi agpadpada? Saan ngata ta dayta naudi ket maysa a tayutay a metonymy idinto a dayta umun-una ket scientific terminology. Ti tayutay a metonymy ket panangaramat iti sabali a balikas a sandi ti nadagsen-makasugkar a denggen a balikas. Iti ababa a pannao, pinapintasmo laeng ti nalaad, hmn…
Sadiay manen USA, makapamulagat ti damag (uray dakami) itay nabiit a panagsinan dagiti agassawa a nagam-ammo iti Facebook idi 2008 sada nagkallaysa idi 2009. Piman met ti nagbanagan ti ayan-ayatda ta nagtungpal laeng iti diborsio.
Ania? Ania ti kunam? Saan a karkarna a damag ta gagangay laeng ti diborsio!
Saan a dayta diborsio ti karkarna a damag no di ket dagiti agassawa ta agpadada iti nagan ken agkaapeliedoda pay! Wen, nagdiborsion da Kelly Katrina Hildebrandt, edad duapulo ken ni Kelly Carl Hildebrandt, agtawen iti duapulo ket uppat. Iti panagasawa dagiti agkanagnagan ken agkaapeliedo idi 2009, nagbalinda pay nga instant celebrity, nai-feature kadagiti magazine ken iti telebision. Ngem, ania pay ita, nagultimo met laeng iti diborsio ta saan nga umanay dayta panagkanagnagan ken panagkaapeliedoda a nangsalbar ti kallaysada. Hmn, biag…!
Sadiay met Aringay, La Union, iti maikadua a lawas ti Enero daytoy met la a tawen a napasamak ti karkarna—makapaisem-makapamisuot a damag. Diak ammo no umisemka wenno agmisuotka a makadamag daytoy. Napan inwayway ni Ryan Pineda, edad 29 ti bakana iti kataltalonan. Gagangay iti probinsia, pasaray agpatpatnag dagiti dinguen iti nakaiwaywayanda, a kasta ngarud ti napasamak. Gagangay a mamutittit dagiti ayup a maiwayway nga agpatpatnag.
Kabigatanna, napan sinarungkaran ni Ryan ti bakana, ngem saanna metten a makita ti ayup. Idi usisaenna a nalaing ti nakaiwaywayan ti bakana, nasarakanna ti ulo, lalat ken saksaka ti baka! Anian, nangibatida pay laeng, dida pay la innala amin ta mapnekdan; ngem adda met nagkuna a nangibati a, dagiti mannibrong iti pangramanan met ti makintaraken, narigat met no isuda laeng a mannanakaw ti mabsog. Sus, makapaisem-makapamisuot a damag!
Dagiti karkarna, di nakapappapati ngem pudno a damag ket paset iti inaldaw a panangsagang, panangpalabas kadagiti nagduduma a damdamag iti sangalubongan.#


text:
Cadiz, Negros Occidental
Ti Siudad ti Cadiz ket maysa a maika-2 a klase a siudad iti probinsia ti Negros Occidental iti Filipinas.
Dagiti baranggay[urnosen | urnosen ti taudan]
Ti Siudad ti Cadiz ket nabingbingay a politikal kadagiti 22 a barbaranggay.[2]
- Andreas Bonifacio (Cadiz)
- Banquerohan
- Baranggay 1 Pob. (Zone 1)
- Baranggay 2 Pob. (Zone 2)
- Baranggay 3 Pob. (Zone 3)
- Baranggay 4 Pob. (Zone 4)
- Baranggay 5 Pob. (Zone 5)
- Baranggay 6 Pob. (Zone 6)
- Burgos (Cadiz)
- Cabahug
- Cadiz Viejo
- Caduha-an
- Celestino Villacin
- Daga
- V. F. Gustilo
- Jerusalem (Cadiz)
- Luna
- Mabini
- Magsaysay (Cadiz)
- Sicaba
- Tiglawigan
- Tinampa-an
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Negros Occidental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Negros Occidental". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
BANTAY, Ilocos Sur – Innem a mapapati a kameng ti Budol-Budol Gang a pakairamanan ti dua a babbai ti inaresto dagiti polis ditoy kalpasan a nabigbig ida ti maysa a biktimada iti napalabas.
Segun iti report, natiliw sadiay Villa Manuela Pension House a masarakan iti Barangay Cabalanggan, ditoy nga ili dagiti suspek a nainaganan Arnulfo Hernandez; Daniel Manzon, 47; Reynante Gonzales, 39; Mike Espiritu, ken kakaduada a babbai a nabigbig iti nagan a Luzviminda Ragus ken Rita de Vera, mapapati a residenteda amin iti taga-San Carlos City, Pangasinan.
Maysa nga Aurelia Flores a mapapati a kadua dagitoy ti nakalibas.
Kinuna ni COP Benedicto Cardenas, a nakakumpiska dagiti polis iti ikut ti grupo ti P30,000.00 a naggian iti maysa a bag ken 7 a lata ti gatas a para ubing a mapapati a sinikuatda iti pagtagilakuan iti uneg ti toyota Innova a lugan dagitoy.#


text:
SANTIAGO, Ilocos Sur – Napukaw ti brake ti maysa nga armor van a puon ti panangdungparna iti marker ti Barangay Olo-olo Norte ditoy nga ili.
Segun iti panagimbestiga dagiti polis, agpaamianan ti Armortech ti Security Bank iti Dagupan City a minaneho ni Johnny Reyes, Jr., 30, idi napukaw ti kontrolna iti manibela ti lugan ket nadungparna ti maysa a marker ti nadakamat nga ili.
Naitaray iti ospital dagiti naglugan iti van a da Keith Richard Soriano, SB teller, Aaron Lardingin, security escort, tapno maagasan dagiti sugatda.#


text:
Keso
Ti keso ket makan a nagtaud manipud ti gatas a napataud kadagiti adu a sakup dagiti nanam, dagiti linabag, ken dagiti porma babaen ti panagtitibnok ti protina ti gatas a makunkuna iti kaseina. Daytoy ket buklen dagiti protina ken taba manipud ti gatas, ken kadawyan a gatas daytoy dagiti baka, nuang, dagiti kalding, wenno karnero. Iti las-ud ti panagpataud, ti gatas ket kadawyan a maasipikado, ken ti panagnayon ti ensima ti rennet ket isu ti pagibanagan ti panagtitibnok. Dagiti solidoket mailasin ken maitalmeg iti kanungpalan a porma.[1] Adda met dagiti keso nga addaan kadagiti buot iti rabaw wenno amin-amin. Kaaduan kadagiti keso ket matunaw iti temperatura ti panagluto.
Adda met dagiti ginasut a mapataud a kita ti keso manipud kadagiti nadumaduma a pagilian. Dagiti estiloda, linabag ken dagiti nanam depende iti tinaudan ti gatas (mairaman ti kinnan ti ayup), nupay dagitoy ket pasteurisado, ti linaon a taba ti mantekilia, ti bakteria ken buot, ti proseso, ken panagkataeb. Dagiti yerba, dagiti rekado, wenno suob ti tarikayo ket mabalin a mausar a kas dagiti ahente ti pananginanam. Ti duyaw aginggana ti nalabbasit a maris dagiti adu a keso, a kas ti Red Leicester, ket mapataud babaen ti panagnayon ti atsuete.
Para kadagiti dadduma met a keso, thi gatas ket maitibnok babaen ti panagnayon kadagiti asido a kas ti suka wenno tubbog ti limon. Kaduan kadagiti keso ket naasipikado bassit babaen ti bakteria, a pagtungpalan ti panagbaliw kadagiti asukar ti gatas iti laktiko nga asido, kalpasanna ti panagnayon ti rennet ket mangkompleto ti panagtibnok. Mabalin met a magun-od ti begeteriano a panagsukat ti rennet; kaaduan kadagitoy ket napataud babaen ti panagbinubod ti Mucor miehei a fungus, ngem dagiti dadduma met ket naiyaon manipud kadagiti nadumaduma a sebbangan ti Cynara.
Dagiti nota[urnosen | urnosen ti taudan]
- ^ Fankhauser, David B. (2007). "Fankhauser's Cheese Page". Naala idi 2007-09-23.
Dagiti nagibasaran[urnosen | urnosen ti taudan]
- Ensrud, Barbara (1981). The Pocket Guide to Cheese. Sydney: Lansdowne Press. ISBN 0-7018-1483-7.
- Jenkins, Steven (1996). Cheese Primer. Workman Publishing Company. ISBN 0-89480-762-5.
- McGee, Harold (2004). "Cheese". On Food and Cooking (Revised nga ed.). Scribner. pp. 51–63. ISBN 0-684-80001-2.
- Mellgren, James (2003). "2003 Specialty Cheese Manual, Part II: Knowing the Family of Cheese". Naala idi 2005-10-12.
Dagiti silpo ti ruar[urnosen | urnosen ti taudan]
- Midia a mainaig iti Keso iti Wikimedia Commons
- Nailustrado a Panagaramid ti Keso (iti Ingles)
- Cheese.com – mangiraman kadagiti adu a batayan a datos dagiti nadumaduma a kita ti keso. (iti Ingles)
- Pannakaidasig ti keso (iti Ingles)


text:
VIGAN CITY – Nabunga ti dialogo iti nagbaetan ti
gobernador ken bise gobernador ken dagiti kameng ti sangguniang
panlalawigan ket nawaknitan ti ulep a dandani nanglangeb iti
panaglalangenda.
“Napagpapatanganmi dagiti nadumaduma a problema… ket
adu ti nalawlawaganmi a banagbanag…” kinuna ni Vice Governor
Jerry Singson bayat ti programana a JCS, Kakibin ti Balligi a
naipatangatang iti DWRS idi Enero 22.
Babaen ti initiatibo dagiti kameng ti sangguniang
panlalawigan, naangay ti close door conference iti nagbaetan ni Gov.
Deogracias Victor Savellano ken dagiti bokal ket impeksa dagiti
naud-udi dagiti riknada a “dida maipeksapeksa” maipanggep
kadagiti programada a saan a maipangpangruna ken “naipeksa met ti
gobernador ti sungbatna” kadakuada.
Impakaammo ti bise gobernador a maysa kadagiti napintas
a bunga ti nasao a dialogo ti pannakaited iti naan-anay a pondo ti
JCS Medical Mission nga agtaud iti 20% annual development fund para
iti 2009.
Kinuna ni Singson nga awan ti pondo ti JCS Medical
Mission ket aggapu iti ruar amin a suporta iti daytoy, awan ti
gastos ti gobierno probinsial “ngem no adda pagkurangan (ti medical
mission), wenno emergency wenno exceptional cases a maikkan (ti
pasiente) iti sigida a serbisio wenno madagdagus nga operasion,
daydiay ti pakasapulan iti suporta ti gobierno probinsial…”
“Agyamanak ken ni gobernador ta nangted iti naan-anay
a pondo ti JCS Medical Mission,” kinuna ni Singson.
Sakbay ti dialogo, kinuna ni Singson nga adda dagiti
dida maawatan mainaig iti sumagmamano a programa ti gobernador a
naipalaon iti 20% development fund ket ur-urayenda ti panangawag
kadakuada ti ama ti probinsia tapno lawlawaganna dagitoy ngem awan
met ti maurayda nga awag.
“Yur-uraymi laeng ti pana-ngiyeksplikar ni apo
gober-nador,” kinuna ni Singson.
“…Adda dagiti dimi maa-watan, rebbengna laeng koma a
paayabannakami ni apo gobernador ta iyeksplikarna tapno maawatanmi,”
kinuna ni Singson idinto a linagidawna a “ngem ti imasna, dimi met
mauray a paayabannakami, dina met iyeksplikar kadakami, kasano ngarud
nga inkam maawatan?”
Segun ken ni Singson, kal-pasan ti dialogo, manamnama a
pumintas ti relasion iti nagba-etan ti sangguniang panlala-wigan ken
ti gobernador.#


text:
“Bakit po kayo di umiimik?” sinaludsod dagiti agkakabanuag iti lakay a kaabayko.
“Ngayon lang ako nakapunta ng Baguio, mamamatay pala ako ng ginaw,” kuna ti lakay a nakakumeg. Nakasuot iti napuskol a jacket ken nagbonete. Agtigtigerger iti lamminna. Kalam-ek la unay ti Siudad ti Baguio ita, 9.8 degrees Celsius.
“Pumasok na lang po kayo sa loob. Mas mainit doon. Kaya lang baka wala na kayong maupuan…” impatigmaanmi. Ti uneg ti simbaan ti Our Lady of Lourdes iti Kisad Road Road ti kayatmi a sawen. Pagtapuakan ngamin ti angin ti lugar manipud iti kakaykaywan iti abagatan. No agangin, umuna a makay-aban ti simbaan, isu a nalam-ek ken naangin.
Idi laeng napan a tawen a nagbalin a parokia a buklen iti sangapulo a barangay iti aglawlawna. Sigud a kukua dagiti Avancena-Quezon ti lote ken bassit a tarikayo a balay. Naipatakder ti grotto idi panawen ni Pres. Manuel Quezon iti sikigan ti balay. Adda daytoy iti rukib ti dakkel a bato. Idi a panawen, adda nangirugi iti panagnobena a kas debosion iti Our Lady of Lourdes. Sipud idin, napasamaken ti tinawen a nobena ditoy a lugar nga isu met ti patron manipud iti Peb. 2 agingga iti Peb. 11 ken kaaldawan payen ti piesta ti barangay a makinsakup itoy: ti Burnham-Legarda Barangay. Bassit laeng ti malaonna iti uneg isu nga iti ruar ti yan dagiti kaadduan a makimisa. Adda tolda a linong ken tugtugaw. Isu a no agtudo, agpayongen dagiti makimisa. Adda pay dagidi panawen a mapayongan met ti padi a mangmisa ta iti pay laeng ruar a mangmisa. Duapulo metten a tawen a dumardar-ayak iti daytoy a nobena.
“Kaya ko pa siguro ito,” insungbat ti lakay kadagiti kakaduana.
“Kung umuulan naman, nagpapayong kami dito sa labas. May panahon pang bumabagyo noon, walang problema kung mabasa,” pinerrengko.
Kasla di mamati. Kasla dina patien a kasta ti kinapinget dagiti Marian devotee iti Baguio. Nagtungtung-ed laeng. Saanen a nagtimtimek.
Agingga a nangrugi ti Santo Rosario a sinaruno ti Nasantuan a Misa.
Apay a kastoy ti kinapinget dagiti deboto, agib-ibtur iti lam-ek ken pannakabasa met iti panagtutudo? daytoy ti nalabit adda iti panunot ti lakay. Nalabit a sungsungkaenna no di man rukrukodenna ti kinaadalem ti pammati dagiti deboto.
Ammo amin dagiti inna ti kinaimbag a pagsayaatan dagiti annakna. Ammo dagiti inna iti pamilia ti pagsayaatan dagiti annakda. Ammo ti Nainlangitan nga Ina ti pagsayaatan dagiti annakna.
Iti pannakairakurak iti kaunaan a dibinidad (divinity) ni Apo Jesus, ammo ni Ina Maria ti kasayaatan amin a para kadagiti tao.
Ti napasamak iti maysa a kallaysa sadiay Canai ti kaunaan a milagro nga inaramid ni Jesucristo. Pinagbalinna a naimas nga arak dagiti binurnay a danum.
Saan koma pay a kayat ni Jesus ti agmilagro, ta kas kunana: “Saan pay a napapanawen” ngem ammo ni Ina Maria ti pagsayaatan dagiti agkallaysa, dagiti agpasken ken dagiti dimmar-ay.
Iti kinaawanen ti arak, nasken nga adda maiserbi, isu a kuna ti Nainlangitan nga Ina: “Aramidenyo amin nga ibagana…”
No iladawantayo ti pasamak ken dayta a balikasna nga “Aramidenyo amin nga ibagana…” kaipapanan dayta a ti ina ti mangibalballaet iti pagsayaatan ti tao. Isu ti makunkuna a Mediatrix of graces .
Kastoy ti marikrikna dagiti deboto,. Awan ti aniamanna ti lam-ek ken pannakabasa. Kaskenan ti pannakatungpal dayta nga “Aramidenyo amin nga imbagana…”
Saan a kinakomportable ti isusurot ken Jesucristo. Saan a biag a kinanam-ay. Saan a biag nga awanan iti pakasuotan iti pammati.
Ti pudno a sumursurot ken Jesucristo ket nasken nga aramidenna amin a pagayatan daytoy. Ta kas kunana: “Asinoman a mayat a sumurot kaniak, nasken a baklayenna met ti bukodna a sangol…”
Ngarud, saan a komportable ti panangsurot ken Jesucristo. Saan a kinakomportable ti mangaramid iti pagayatan ni Jesucristo. Timmao ni Jesucristo, naparigat, nagtuok, nailansa iti krus. Kadagiti mayat a sumurot, nasken met a “mailansada iti bukodda a krus ken baklayenda ti bukodda a sangol.
Napipia pay dagiti deboto (iti Baguio) ta mabbasada laeng ken makarikna iti lammin iti las-ud ti nasurok a maysa nga oras. Ngem kadagiti sabali a Kristiano, agsagsagabada iti nakana a bisin.
Agsagsagabada iti kinadangkok ti gubat. Agsagsagabada iti angol ken kinainhustisia. Agsagsagabada iti nakana a sakit. Agsagsagabada iti pannakapapatay. Dagiti dadduma, addada iti impierno a mangipadpaduyakyak iti “pagayatanna.”
(Adda tuloyna)


text:
Bongao, Tawi-Tawi
Ti Bongao ket maysa a maika-2 a klase nga ili ken isu ti kapitolio iti probinsia ti Tawi-Tawi iti Filipinas.
Dagiti baranggay[urnosen | urnosen ti taudan]
Ti Bongao ket nabingbingay a politikal kadagiti 35 a barbaranggay.[2]
- Ipil
- Kamagong
- Karungdong
- Lakit Lakit
- Lamion
- Lapid Lapid
- Lato Lato
- Luuk Pandan
- Luuk Tulay
- Malassa
- Mandulan
- Masantong
- Montay Montay
- Pababag
- Pagasinan
- Pahut
- Pakias
- Paniongan
- Pasiagan
- Bongao Poblacion
- Sanga-sanga
- Silubog
- Simandagit
- Sumangat
- Tarawakan
- Tongsinah
- Tubig Basag
- Ungus-ungus
- Lagasan
- Nalil
- Pagatpat
- Pag-asa
- Tubig Tanah
- Tubig-Boh
- Tubig-Mampallam
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Tawi-Tawi". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Tawi-Tawi". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
TAGUDIN, Ilocos Sur – Nayospital ti dua a tao kalpasan a nasapgid ti luganda ti maysa a truck iti national highway a sakup ti Barangay Libtong ditoy nga ili iti bigat ti Mayo 25.
Nadunor ti kanawan a tumeng ni Sgt. Arnel Roque, 45, naasawaan, kameng ti Army a nakabase iti Gamu, Isabela ken natukkol ti kannawan a luppona ni Cpl. Joel Tema, 33, naasawaan, Army member, residente iti Barangay Bolanao, Tabuk, Kalinga, idinto a nadadael ti luganda.
Segun iti report, agdaldaliasat ti Toyota Ace van a minaneho ni Roque iti agarup alas 6:45 ti bigat ti Mayo 25 iti kalsada nasional iti nadakamat a barangay idi masapgidna ti nakaparking a Izuzu trailer truck a puon ti nakadunoran dagiti biktima.
Naitaray dagiti dua iti Tagudin General Hospital sa naiyalis ni Tema iti San Fernando City tapno mataming ti dunorna.#


text:
VIGAN CITY – Maysa manen a lalaki ti napukawan iti motorsiklo babaen dagiti mannibrong ditoy siudad idi Mayo 3.
Iti pannakaisurat daytoy, di pay nabirokan ti natakaw ti Honda XRM a motorsiklo ni Wilmer Feria, 17, baro, residente iti Bulag West, Bantay, Ilocos Sur.
Segun iti report, pinanawan ti biktima ti motorsiklona a nakalock ti manibelana iti sikigan ti maysa nga otel iti Gen. Luna Street, Barangay 1 ditoy siudad ket napan nagpasiar iti Heritage Village ngem awanen ti luganna idi agsubli.
Sinawar ti biktima ti luganna ngem dinan nasapulan pay, isu a napanna inreport iti polis ditoy ti pannakapukawna.#


text:
Saanen a kabarbaro a banag ti sweetener ta addan dagitoy nga instant a pagpasam-it wenno kasukat ti asukar. Nabayagen a natakuatanda ken maus-sar, kas iti saccharin nga immuna a natakuatan idi 1878 ken nasamsam-it nga adayo ngem ti asukar iti mamintallogasut a beses. Uray bassit laeng ti ikabil ket mapataudnan ti kapkapnekan a raman iti timplaen a taraon wenno mainum.
Ti Neotame ti kasasam-itan iti amin nga artificial sweeteners. Daytoy ti kabaruanan a maus-usar iti agdama iti panagproseso kadagiti mailaklako a taraon a mainum ken dagiti makan, kas kadagiti low carbohydrates a tinapay, kadagiti sopdrink ken concentrated a mainum a pagpalamiis lalona kadagiti saanen a nasken nga asukaran.
Kadagiti naduyos unay nga agkape kadagiti establisimiento-negosio, kanayonen dayta a sweetener iti inorder—naipaketen iti babassit. Kadagiti instant coffee a three in one ket nalaokan wenno sweetener ti ilalaokda. Uray kadagiti mailaklako a nagduduma a pagpalamiis-palamig iti bangketa.
Iti USA ket inaprobaranda ti panagaramat sweetener ta low carbohydrates. Awan pay ketdi kadagiti dadduma a sweetener.
Kastoy man ti palawag ti healthaliciousness.com, “Carbohydrates are found in almost all living things and play a critical role in the proper functioning of the immune system, fertilization, pathogenesis, blood clotting, and human development. A deficiency of carbohydrates can lead impaired functioning of all these systems, however, in the Western world, deficiency is rare. Excessive consumption of carbohydrates, especially refined carbohydrates like sugar or corn syrup, can lead to obesity, type II diabetes, and cancer.
Ti sobra kano a panagusar iti asukar wenno corn syrup a lumukmeg ti tao, agsakit iti type II diabetes ken cancer.
Ti kinakisang ti magatang nga asukar iti merkado a pagtempla ti rason a natakuatan dagitoy a sweetener. Kas ti saccharin, nadiskubre gapu iti kinakisang ti magatang nga asukar a bunga ti Umuna a Gubat Sangalubongan. Sipud idin, agtultuloy ti panagtakuat kadagiti substitute a pagpasam-it.
Iti pagilian, ti agtultuloy a panagngato ti presio ti asukar iti rason iti panagsapul iti substitute. Saan a maliklikan a tapogan dagiti agar-aramat itoy iti dakkel a volume iti inaldaw yantangay ta aprobadoda met iti Food and Drugs Administration kadagiti sabsabali a nation, lalo ket nalaklakada nga adayo ngem ti asukar.
Dagita dagiti rason no apay a nasken ti panagusar kadagitoy nga artificial sweeteners.
Ti kuestion ita, ania ngarud ti pagdaksanna dagitoy nga artificial sugar ken sweetener no addaanda met iti pammalubos iti panagusar?
Iti panagadal ti Yale University kadagitoy a sweetener, napaneknekan dagiti nagsukisok a daytoy ti mangipapaay iti nadaras a panaglukmeg ken idadagsen. Obesity ken overweight a kunada.
Segun kadagitoy a nagsukisok, no nangipaunegtayon iti taraon, agtignay met a dagus ti utek a mangawat kadagitoy a sustansia. Ta dayta ngarud ti proseso iti bagi. Ngem ti imasna, saan a napudpudno a taraon dagitoy ta artificial la ngarud. Iti pannakatakuat ti utek a saan gayam a pudno a taraon ti impauneg, saanna nga awaten dagitoy. Saanna nga iproseso. Saan a maallilaw ti utek. Isublina dagita, kakaasin ni dalem a mangawat manen kadagita, ket agsipud ta saan nga awaten ti utek, itambakna lattan iti laongna, maurnong a maurnong dagita agingga a magaburanen. Daytan ti pagpeggadan ti tao.\
Dagiti nalukmeg ken nadagsen isuda met ti nalaka a kapten dagiti sakit a kas iti Stage 2 diabetes, cardiovascular disease, high blood pressure ken sakit iti dalem, dagiti kangrunaan a sakit a sagsagabaen iti agdama a panawen.
Iti lubong, ti kinalukmeg ken kinadagsen ti maikalima a kaaduan ti matmatay, kuna ti report ti World Health Organization (WHO). Addaan kano iti 2.8 million a matmatay iti tinawen gapu iti daytoy a rason.
Kasano aya a maammuan no sika ti agsagsagaba iti nalabes a kinalukmeg ken kinadagsen?
Maammuan daytoy babaen ti pananganalisar ti body mass index wenno BMI. Ti tao ket maibilangen nga obese no 20% a nadagdagsen nga amang ngem iti maiyataday a normal a timbangna iti edadna ken tayagna.
Iti survey a napasamak idi 2011 nga inaramid ti Food and Nutrition Research Institute (FNRI), natakuatanda nga addan 22.3% a sobra a timbangda ken addan 6.1% dagiti maawaganen iti obese. Iti pattapattada, umadu pay ti bilang dagitoy iti panagtulid ti tawen.
Ti kangrunaan unay a saan a nasayaat a marikrikna ket ti saan a pannakabsog, kuna dagiti nagsukisok. Daytoy ti epekto dagiti sweeteners kadagiti makan ken mainum a taraon. Ket gapu ta di mabsog, uray no nabundat la ngaruden ti buksit gapu iti kinaadu ti kinnan ken ininum, mangan ken uminum latta pay iti ad-adu. Iti dayta a wagas no apay nga adu dagiti nalulukmeg ken nadadagsen.
Kadagiti nalulukmeg ken nadadagsen ti kangrunaan nga agsagaba kadagiti sakit a kas iti diabetes type 2, sakit ti puso, sakit iti dalem ken high blood pressure.
Iti dayta a rason nga impila ni 1st district Davao del Norte Rep. Anthony del Rosario iti House Bill # 69 a mangi-darirag iti healthy lifestyle; panagplano, panangdebelop ken panangimplementar iti national program para iti promosion ken suporta kadagiti aktibidad a maka-tulong para iti healthy lifestyle.#


text:
Pagsasao nga Owa
Ti pagsasao nga Owa ket ti pagsasao a naisasao idiay Is-isla Solomon. Daytoy ket paset ti isu met laeng a lugar ti dialekto a kas ti Kahua, ken makibinningay kadagiti nadumaduma nga alternatibo a nagan iti dayta a dialekto.
Deskripsion[urnosen | urnosen ti taudan]
Ti Owa ket kameng ti sasao nga Abagatan a daya a Solomoniko ken naisasao idiay akin-abagatan a parte ti isla ti Makira ken kadagit ipay isla ti Owaraha ken Owariki iti Is-isla Solomon. Daytoy ket dati idi a tinawtawagan iti Santa Ana.
Dagiti nagibasaran[urnosen | urnosen ti taudan]
- ^ Owa iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "Owa". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
Dagiti akinruar a silpo[urnosen | urnosen ti taudan]
- Fagarafenga ni Gomagomaafatani mana Manuurafitani mana Ngau Apuna ana i na woita i owa Rafa Patarus dagiti serbisio a liturhiko nga Anglikano idi 1956 iti daytoy a pagsasao nga indihitado babaen ni Richard Mammana


text:
BANTAY, Ilocos Sur – Adda naan-anay a supply ti bagas iti Ilocos Sur kalpasan ti iduduprak ni Bagyo Ompong iti Northern Luzon gapu ta agsangpeten dagiti imported a bagas nga inangkat ti National Food Authority manipud ballasiw-taaw a pagilian.
Dayta ti pinasingkedan ni Beverlyn Peralta, Branch Manager ti NFA iti Bantay, Ilocos Sur, kadagiti umili, ken kadagiti retailers, kalpasan ti kaadda ti panagamak dagiti taga-Ilocos Sur ti posible a panagkirang ti magatang a nalaka a bagas gapu ti kaadu dagiti mula a pagay a nadadael kabayatan ni Bagyo Ompong.
Pinasingkedan ni Ms. Peralta nga agsangpeten ti bagas manipud ballasiw-taaw ken maalanton ti alokasion ti probinsia, ken maiwaraston kadagiti retailers dagiti naituding nga alokasion. Impakaammona nga iti agdama ket adda pay laeng umanay a supply ti bagas kadagiti bodega ti NFA, ngem maikkan ti prioridad dagiti kasapulan para ti relief operations kadagiti biktima ni Bagyo Ompong.
Nagpalagip ti Manager kadagiti NFA licensed retailers ti panangsurotda kadagiti pagannurotan ti panaglako iti bagas nga agpatingga laeng iti lima kilo ti tunggal kustomer iti inaldaw ti mabalinda nga ilako. Nagballaag pay ti pannakaipaay ti tumutop a dusa kadagiti agisaysayangkat ti re-sacking kadagiti NFA rice ken ilakoda kas commercial rice iti nangatngato a presio. Iti agdama, mailaklako ti NFA rice iti P27/ P32/P34 ti kada kilo, nababbaba nga amang ngem dagiti regular a commercial rice.
Iti pannakiuman ti media kadagiti mannalon nga agmulmula iti pagay, naammuan a gapu ti kaadu dagiti nadadael a mulada ket manamnama a bassit dagiti maapitda a mabalin a gapu ti panagkirangto ti supply iti bagas, ken ngumina ti presio dagiti komersial a bagas. Impalgakda nga awan metten ti mailakoda kadagiti traders ta dagiti maapitda no adda man ket kurang pay a taraonda.
Maibasar iti report ti Provincial Disaster Risk Reduction Management Council ti Ilocos Sur, nasurok a P1.2 Billion ti gatad dagiti nadadael a mula a pagay iti intero a probinsia a kaaduanna ket dagiti nakadawan ken nakabagasen ken dandanin maapit, ngem pimmuraw ken narurosen ken ubbawen dagiti dawada. Kidkiddawen dagiti mannalon ti naan-anay a suporta ti gobierno kadakuada tapno makabangonda iti pannakadalebda iti didigra. (Eden Alviar)


text: Ti Guadalajara (Panangibalikas nga Espaniol: [ɡwaðalaˈxaɾa] ( denggen)) ket ti kapitolio ken kadakkelan a siudad ti estado ti Mehiko iti Jalisco, ken ti tugaw ti ili ti Guadalajara. Ti siudad ket ti tengnga a rehion ti Jalisco iti Akinlaud-Pasipiko a lugar ti Mehiko. Iti populasion iti 1,495,189 daytoy ti maikapat a kaaduan ti populasion nga ili ti Mehiko.[2] Ti Lugar ti Metropolitano ti Guadalajara ket mangiraman kadagiti pito a kadenna nga ili nga addaan iti naireporta a populasion iti 4,328,584 idi 2009, ken mangaramid daytoy a kas ti maikadua a kaaduan ti populasion a Lugar ti metropolitano ti Mehiko kalpasan ti Siudad ti Mehiko.[3][4] Ti ili ket ti maikadua a kapusekan iti populasion idiay Mehiko kalpasan ti Ciudad Nezahualcóyotl iti Estado ti Mehiko.[5]


text:
SANTIAGO, Ilocos Sur – Nabagsol ti
maysa a lalaki gapu laeng iti aksidente a pannakadungparna iti
suspek bayat ti panagpasiarna iti pagkarnabalan ditoy.
Nabigbig ti biktima a ni Elpidio
Garcia, 28, residente iti Olo-olo Norte, Santiago, Ilocos Sur idinto
a nainaganan ti suspetsa a ni Benjie Echalar, residente iti Bigbiga
iti daytoy met laeng nga ili.
Segun iti imbestigasion dagiti
polis, aksidente a nadungpar ti biktima ti suspek bayat ti
panagbuybuyana iti uneg ti pagkarnabalan.
Mapapati a dimmawat iti dispensa
ti biktima ngem dida latta nagkinnaawatan iti suspetsa a nagtungpal
iti pannakabagsol ti biktima.
Naitaray
ti biktima iti Candon General Hospital para iti panakaagasna..#


text:
Malaysia Peninsular
Nagsasabtan: 4°0′N 102°30′E / 4.000°N 102.500°E
Ti Malaysia Peninsular (Malayo: Semenanjung Malaysia), ammo pay a kasLaud a Malaysia (dati a Malaya), ket ti parte ti Malaysia a mabirukan idiay Peninsula Malayo ken dagiti kaarrubayan nga isla. Ti kalawana ket 130,598 kuadrado kilometro (50,424 sq mi). Daytoy ket makibinningay ti pagbeddengan a daga iti Tailandia iti amianan. Iti abagatan ket ti isla ti Singapur.[1]
Iti ballasiw ti Lingsat Malaka iti laud ket mabirukan ti isla ti Sumatra (Indonesia). Ti Daya a Malaysia (idiay isla tiBorneo)ket mabirukan iti daya iti ballasiw ti Baybay Abagatan Tsina. Ti Malaysia Peninsular ket pakaibilangan ti kaaduan a populasion ken ekonomia (agarup a 80%) ti Malaysia; manipud idi 2015 ti populasionna ket agarup a 25 a riwriw.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
- Pakaammo ti panagbiahe idiay Malaysia Peninsular manipud iti Wikivoyage (iti Ingles)


text:
Santo Niño, Samar
Ti Santo Niño ket maysa a maika-5 a klase nga ili iti probinsia ti Samar iti Filipinas.
Dagiti baranggay[urnosen | urnosen ti taudan]
Ti Santo Niño ket politikal a nabingbingay iti 13 a barbaranggay.[2]
- Balatguti
- Baras
- Basud (Pob.)
- Buenavista
- Cabunga-an
- Corocawayan
- Ilijan
- Ilo (Pob.)
- Lobelobe
- Pinanangnan
- Sevilla
- Takut
- Villahermosa
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Samar". Datos ti Populasion ti Ili. Dibision ti Panagsukisok ti LWUA. Naala idi 15 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Motiong, Samar
Ti Motiong ket maysa a maika-4 a klase nga ili iti probinsia ti Samar iti Filipinas.
Dagiti baranggay[urnosen | urnosen ti taudan]
Ti Motiong ket politikal a nabingbingay iti 30 a barbaranggay.[2]
- Poblacion I
- Poblacion I-A
- Angyap
- Barayong
- Bayog
- Beri
- Bonga
- Calantawan
- Calapi
- Caluyahan
- Canvais
- Canatuan
- Candomacol
- Capaysagan
- Caranas
- Caulayanan
- Hinica-an
- Inalad
- Linonoban
- Malobago
- Malonoy
- Mararangsi
- Maypange
- New Minarog
- Oyandic
- Pamamasan
- San Andres
- Santo Niño
- Sarao
- Pusongan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Samar". Datos ti Populasion ti Ili. Dibision ti Panagsukisok ti LWUA. Naala idi 15 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
ALILEM, Ilocos Sur – Binulto a fruiting tops ti maiparparit a mula a marihuana a naikarga iti maysa a lugan ti nakumpiska dagiti polis iti asideg ti pagbeddengan ti Sudipen ken daytoy nga ili idi agsapa ti Marso 16.
Nakasamsam dagiti polis iti 22 a narolio a marijuana fruiting tops ken 10 a pedaso ti bricked marijuana fruiting tops a mapattapatta nga agbalor iti P900,000.00 a nasukalanda a karga ti Mitsubishi Delica a minaneho ti maysa a Benedix L. Bacona, 40, naasawaan, natibo ti Sitio Leggab, Kayapa, Bakun, Benguet ken agdama a residente iti Purok 2, City of San Fernando, La Union.
Nainaganan ti kadua ni Bacona iti lugan a maysa a Luis Laudo y Quan, awanan asawa, drayber, natibo iti Barangay Balili, La Trinidad, Benguet ngem residente iti Kibungan, Benguet.
Iti body search nga inwayat dagiti polis kadagiti suspek, nakakumpiskada iti P80,000.00 iti nadumaduma a denominasion, maysa a My Phone, maysa a sim card, ken maysa a Samsung Dous cellphone nga addaan iti 2 sim cards.
Iti report manipud iti police station ditoy, nangipasdek dagiti nagtitipon a kameng ti Alilem police station, PIB ISUR, ken PDEA ISSU iti checkpoint iti provincial road iti Barangay Dalawa, ditoy nga ili, partikular iti asideg ti Sudipen-Alilem bridge kalpasan a nakaawatda idi agarup 9:45 ti bigat iti impormasion manipud iti maysa a kameng ti Barangay Intelligence Network a maysa a Mitsubishi Delica manipud Kayapa, Bakun, Benguet ti lumasat iti nadakamat a kalsada ti Alilem a mangipuslit iti kargana a marijuana fruiting tops.
Idi agarup 10:30 ti bigat ti dayta met laeng nga aldaw, nasaripatpatan dagiti polis ti nadakamat a lugan ket pinasardengda daytoy sada sinukimat ti uneg ti lugan a nakaduktalanda kadagiti naikarga a marijuana fruiting tops.
Sinaksian dagiti barangay officials ken pannakabagi ti Department of Justice ti panangimbentario dagiti polis kadagiti nasamsamda iti uneg ti lugan ken iti ikut dagiti suspek.
Naipan dagiti suspek ken dagiti nakumpiska kadakuada iti police station para iti maiyannatup a disposision. (Tawid News)


text:
Malita, Davao Occidental
Ti Malita ket maysa a primera klase nga ili iti probinsia ti Davao Occidental iti Filipinas.
Dagiti baranggay[urnosen | urnosen ti taudan]
Ti Malita ket nabingbingay a politikal iti 30 a barbaranggay.[2]
- Bito
- Bolila
- Buhangin
- Culaman
- Datu Danwata
- Demoloc
- Felis
- Fishing Village
- Kibalatong
- Kidalapong
- Kilalag
- Kinangan
- Lacaron
- Lagumit
- Lais
- Little Baguio
- Macol
- Mana
- Manuel Peralta
- New Argao
- Pangian
- Pinalpalan
- Poblacion
- Sangay
- Talogoy
- Tical
- Ticulon
- Tingolo
- Tubalan
- Pangaleon
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Davao Occidental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Davao Occidental". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Ania ti kaipapanan ti krismas tri? Kasano a timmaud daytoy?
Simbolo ti Kristianismo ti krismas tri, lalo dagiti Katoliko ken aminen a sekta a mamati a buklen ti Tallo a Persona ti Dios: Dios Ama, Dios-Anak ken Dios-Espiritu Santo.
No ibisualtayo ti uha ti krismas tri, nagsinantrayanggulo nga isu ti simbolo ti Holy Trinity wenno ti Dios a binukel ti Tallo a Persona. Ti Dios Ama iti kuntirad, ti Dios-Anak iti makannawan ken Dios Espiritu Santo iti makannigid.
Idi maika-7 a siglo, napan sadiay Germany ni San Bonifacio, maysa a mongha manipud iti Credition, Devonshire tapno isaknapna ti Kristianismo. Inaramatna ti Fig tree a kas simbolo ti Holy Trinity. Naawagan ngarud a Kayo ti Dios ti Fig tree. Ket no dumteng ti Paskua, adda daytoy a kayo iti tunggal balay a kas panangipaneknekda iti panangarakupda iti Kristianismo.
Nagnaed ti mongha iti Thurigia ket iti di nagbayag, napanaganan dayta a lugar iti Cradle of Christmas Decoration Industry. Nakanonisaran ni San Bonifacio a kas santo.
Idi maika-15 a siglo, saan laengen a simbolo ti Nasantuan a Trinidad ti krismas tree no di pay naikkan ti fig tree iti kandela ken bitbituen a rumimatrimatda iti kasipngetan. Dayta a panagrimat dagiti bituen ket isu met laeng ti panagrimat ti Holy Trinity iti biag ti tao lalo no adda daytoy iti “kasipngetan”, mangipasimudaag a sidadaan a mangappupo kadagiti naiyaw-awan.
Isu a no mangikabiltayo iti krismas tri iti uneg ti balaytayo, saantayo koma lattan nga idekorar daytoy, ta saan met a dekorasion ti Tallo a Persona iti biag ti tao no di daytoy ti sentro ti biagtayo.
Uray ni Martin Luther, ti pundador ti Lutheran Church, inarkosanna iti kankandela ti maysa a bassit a fig tree tapno maiparangna kadagiti ubbing no kasano ti panangrimat dagiti bituen iti kasipngetan. Napasamak daytoy idi 1510. Kadagiti simmaruno pay a panawen, naipakadawyanen ti panagaramat iti krismas tri a kas simbolo ti pammati ken panangilagip iti yaay ti Dios Anak ditoy daga.
Dagiti met laeng Germans ti nangiyam-ammo iti krismas tri sadiay England idi maika-17 a siglo ngem saan unay a naglatak. Idi laeng katengngaan ti maika-18 a naglatak babaen ken ni Reyna Victoria ken nalabit nga impluensia ni Prince Albert a taga Alemania. Manipud idin, saan laengen a kandela ti naidekorar no di pay pigurin dagiti anghel, nagduduma a bitinbitin, Christmas card, nagduduma ti marisna a bombilia nga agtokar pay.
Indanon dagiti taga-England ti krismas tri a kas tagilako sadiay USA. Dayta ti nanipudan ti krismas tri dita a lugar. Ketdi, ti sarukod a kendi ti simbolo ti krismas iti USA.
Naiyam-ammo ti krismas tri ditoy pagilian babaen dagiti misionero a taga-lumaud ken dagiti Amerikano.
Ngem maymaysa laeng ti kaipapanan ti krismas tri: panangipasagepsep kadagiti tattao iti kinaadda ti Dios iti Tallo a Persona. Iti panawen ti paskua, saan laeng a panangipalagip iti pannakaipasngay ni Jesucristo a Mannubbot no di pay mapabaro ken maipasngay manen iti tunggal puso ti nabilbileg ken natibtibker a pammati. Isuro koma kadagiti annak ti pudno a kaipapanan ti krismas tri.


text:
Iti biolohia, ti henero (ad-adu ngem maysa: henera) ket maysa nga ababa nga agpang a taksonomiko a ranggo nga inus-usar iti biolohiko a pannakaidasig kadagiti sibibiag ken posil dagiti organismo, a daytoy ket kas pagarigan iti panangipalplawag babaen ti henero ken differentia. Ti henera ken dagiti nangatngato a taksonomiko nga agpang a kas dagiti pamilia ket inus-usar kadagiti biodibersidad a panagad-adal, a naisangsangayan kadagiti panagadal ti posil gaputa dagiti sebbanagn ket saanda a kanayon a maikedngan a managanan ken ti henera ken dagiti pamilia ket kadawyan nga adda ti atatiddog nga estratigrapiko a sakop ngem dagiti sebbangan.[1]
Ti termino ket nagtaud manipud ti Latin genus a ti kaibuksilanna ket "taudan, pamilia, kita, lalaki wenno babai",[2] kapadpada iti Griego: Yέvoς – genos, "puli, kapuonan, kabagian".[3]
Ti pakabuklan iti maysa a henero ket naikeddeng babaen ti maysa a taksonomo. Dagiti alagaden para iti henero a pannakaidasig ket saan a nainget a naikodigo, isunga dagiti nadumaduma a turay ket kankanayon nga agpataud dagiti nadumaduma a pannakaidasig para iti henera. Iti pagsisinnurotan iti dua a nagan a sistema ti pannakaidasig, ti henero ket nangatngato ngem dagiti sebbangan ken adad iti baba ti pamilia.


text:
BANAYOYO, Ilocos Sur – Pinandagan ti naglugananna a dyip
ti maysa a residente ditoy a puon ti nakatayanna.
Insigida a natay gapu iti grabe a sugatna ni
Jay Garnace y Soriano, 30, residente iti San Isidro, Candon City.
Nupay kasta, saan a naan-ano dagiti kinaluganna, ti kabsatna a ni
Joel Garnace, 34, ken ti kalugaranda a ni Mark Piedad, 20.
Segun iti report, nagtugaw iti sango ti biktima ket idi
agsalog ti dyip a minaneho ti kabsatna, naawanan iti preno ket
natinnag iti derraas.
Mapapati
a timmapuak ti biktima ngem iti panagtulid ti lugan, napandagan
daytoy a puon ti dagus nga ipapatayna.#


text:
Austin, Texas
Ti Austin (/ˈɒstɨn/ wenno /ˈɔːstɨn/) ket isu ti kapitolio ti Estado ti Texas ken tugaw ti kondado ti Kondado ti Travis. Daytoy ket mabirukan idiay Sentral Texas ken ti Abagatan a laud ti Amerika,[2] daytoy ti maika-11 a kaaduan ti populasion a siudad idiay Estados Unidos ken ti maikapat a kaaduan ti populasion a siudad idiay estado ti Texas. Daytoy idiket ti maikatlo a kapardasan a dumakdakkel a siudad iti pagilian manipud idi 2000 aginggana idi 2006.[3] Ti Austin ket isu pay ti maikadua a kadakkelan a kapitolio ti estado idiay Estados Unidos.[4] Ti Austin ket addaan iti nakarkulo a populasion iti 885,400 segun ti senso ti Estados Unidos idi Hulio 1, 2013. Ti siudad ket isu ti kultural ken sentro ti ekonomia ti metropolitano a lugar ti Austin–Round Rock, ken addaan iti nakarkulo a populasion iti 1,883,051 manipud idi Hulio 1, 2013.
Dagiti nagibasaran[urnosen | urnosen ti taudan]
- ^ 2016 U.S. Gazetteer Files, United States Census Bureau, 2016, Q32859555 ti Wikidata
- ^ "Central Texas by the Book". Texas Society of Architects. Naala idi Pebrero 21, 2013.
- ^ Christie, Les (Hunio 28, 2007). "The fastest growing U.S. cities". CNNMoney.com. Cable News Network. Naala idi Hulio 24, 2008.
- ^ "Top 50 Cities in the U.S. by Population and Rank". infoplease.com. Naala idi Enero 27, 2014.
Dagiti akinruar a silpo[urnosen | urnosen ti taudan]
Midia a mainaig iti Austin, Texas iti Wikimedia Commons
Pakaammo ti panagbiahe idiay Austin, Texas manipud iti Wikivoyage (iti Ingles)


text:
Nagkaykaysaan dagiti aganay a siam a pulo ken lima a delegado a nangibagi ti nadumaduma a gunglo Filipino manipud iti innem nga Island Councils a pakairamanan ti Oahu, Molokai, Kauai, Lanai, Big Island, ken Maui, nga imbutos a presidente ti United Filipino Councils of Hawaii ni Lynne Gutierrez, kalpasan a naglusulos ni Amado Yoro gapu ti medikal a rason.
Naangay ti kombension iti Hyatt Regency Marriott Hotel idi Hulio 23, 24 25, 2010 a nakasangailian ni Maui Mayor Charmaine Tavares ken ni Dr. Belinda Aquino, propesor iti University of Hawaii, Manoa kas keynote speaker.
Ni Gutierrez ti maika-31 a UFCH president ken maikadua a babai nga agtakem iti daytoy a puesto sipud pay nabangon ti gunglo idi 1959.
Kadua ni Gutierrez a nabutosan da: Norma Barroga (Maui) – bise presidente, Doris Saribay (Maui) – sekretaria, Ben Pulido (Oahu) – tesorero, ken Domie Bucasas, (Kauai) – auditor.
Dagiti sumaganad dagiti nabutosan a hunta del gobernador: Edwin Ranan, Big Island; Moises Luczon, Molokai; Jean Sumagit, Lanai; Ben Cabreros, Oahu; Arnold Villafuerte, Oahu; Angel Acorda, Kauai.#


text:
Guimaras
Ti Guimaras ket maysa a isla a probinsia iti Filipinas a masarakan iti rehion ti Laud a Visayas iti Visayas. Ti kapitoliona ket ti ili ti Jordan. Maysa kadagiti kababassitan a probinsia, masarakan ti isla iti Golpo Panay, iti nagbaetan ti Isla ti Panay ken ti Isla ti Negros. Iti amianan-a-laud ket ti probinsia ti Iloilo ken iti abagatan-a-daya ket ti Negros Occidental
Ti Guimaras ket sigud a maysa a sub-probinsia ti Iloilo, naisina ken napagbalin a naan-anay a probinsia idi 1992.
Heograpia[urnosen | urnosen ti taudan]
Addaan ti Guimaras iti 5 nga ili.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Dagiti daulo ti probinsia: Departamento iti Kaunegan ken Lokal a Gobierno, Siudad ti Quezon- Naala idi 12 Pebrero 2013
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016
Dagiti akinruar a silpo[urnosen | urnosen ti taudan]
- Pagalagadan ti Heograpia a Kodigo ti Filipinas - Guimaras
- Datos ti heograpia a mainaig iti Guimaras iti OpenStreetMap


text:
Naisayangkat ti Caravan for National Unity Onward to a New Philippines ditoy probinsia ti Ilocos Sur itay nabiit.
Nakipartisipar iti daytoy a gannuat ti DA, DAR, NCIP, DSWD, DOH, DILG ken dadduma pay nga ahensia babaen ti panangisponsor ti Office of the External Affairs ti Office of the President ken iti kooperasion ti local goverment ti probinsia ti Ilocos Sur..
Gagem ti nasao a programa ti stable a demokratiko a gobierno, edukado ken produktibo nga umili, competitive ken equitable economy, ken naprogreso ken natibker a republika.


text:
Pilar, Capiz
Ti Pilar ket maysa a maika-3 a klase nga ili iti probinsia ti Capiz iti Filipinas.
Dagiti baranggay[urnosen | urnosen ti taudan]
Ti Pilar ket politikal a nabingbingay iti 24 a barbaranggay.[2]
- Balogo
- Binaobawan
- Blasco
- Casanayan
- Cayus
- Dayhagan
- Dulangan
- Monteflor
- Natividad
- Olalo
- Poblacion
- Rosario
- San Antonio
- San Blas
- San Esteban
- San Fernando
- San Nicolas
- San Pedro
- San Ramon
- San Silvestre
- Sinamongan
- Santa Fe
- Tabun-acan
- Yating
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Capiz". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Capiz". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – “Mapunas koma a maminpinsan ti insurhensia iti Ilocos Sur tapno agtalinaed ti kappia,” kuna ni Gobernador Ryan Luis Singson idi napan a Hulio 6 dita Kapitolio probinsial no sadino ket napasamak ti pannakapaima ti tig P65,000 manipud iti Department of the Interior and Local Government (DILG), kadagiti tallo a dati a rebelde a naggapu iti Banayoyo ken siudad ti Candon. Dagitoy ket simmuko idi 2017.
Manipud pay idi 2016 addan natibker a suporta ti gobernador iti kastoy a pannakaited ti tulong kadagiti kakabsat a naminsan a pimmanaw iti sidong ti gobierno. Addan 30 a simmuko ket kaadduan kadagitoy ti taga sabali a probinsia, kuna ni Maria Victoria Ramos, assistant regional director ti DILG, iti panangdayawna ken ti gobernador iti imatang dagiti hepe ken mangibagi kadagiti ahensia ti gobierno nasional ken probinsial.
“Tagtagainep ko gamin ti natalna a probinsia a sadino ket agkikinammayet nga agtitinnulong amin a lumugar manipud nagduduma a sector,” kuna ni Singson.
Inallukoyna ngarud dagiti tallo no kayatda ti agbasa ta adda sisasagana nga scholarship, ken allowance para kadakuada. No awan masapulanda a trabaho, agsublida laeng iti Kapitolio ta ited ti gobernador ti trabahoda, ken panagsanay a mangpasantak ti kalidad ti ammoda.
Daytoy a kari ni Singson ket kayatna nga ibingay dagiti dati a rebelde kadagiti kakabsat nga adda pay laeng ti sidong dagiti armado a rebelde. Kastoy met laeng ti maited kadakuada.
Ginutugotna pay ida nga idatagda amin a makitada a saan a nasayaat a mapaspasamak iti lugarda tapno dagiti rason ti isusurotda kadagiti armado a rebelde ket mapukaw.
Perpekto daytoy Enhanced-Comprehensive Local Integration Program (E-CLIP) kuna ni Singson ta addan ditoy dagiti amin nga ahensia ti gobierno a madadaan a mangtulong kadagiti kakabsat a simmuko. Adda ti TESDA, DOLE, DTI, NCIP, PCOO, PhilHealth, DepEd, CHED, DSWD, DOH, PNP ken dadduma pay ta segun ti Administrative Order No. 10, series of 2018 a napetsaan iti Abril 3, 2018, pinirmaan ni Presidente Rodrigo Roa Duterte, napapintas ti CLIP nga inrussuat ti administrasion ni nag-Presidente Benigno Aquino III. (FGL/ICR/PIA1 Ilocos Sur)


text:
Ni Jaime M. Agpalo, Jr
(Umuna a paset)
Nagpartak nga agtulid ti panawen kadagitoy nga aldaw ti digital era, mangrugrugika pay laeng nga agtignay a mangraman iti naipuni, sabali manen a putahe ti maidiaya; ket no dadduma, saanmo a masurotan, talaga a maikapiska wenno maibatika iti biahe a kunada no awananka iti ammo, agkurang ti awitmo wenno pagpidutam iti impormasion ken dadduma pay.
Addatayon iti digital era ta dandani inukoparan aminen ti electronic process. Naksayan ti audiens dagiti babasaen a naisurat iti papel; adu pay ketdin dagiti dadakkel a publikasion ti simrek iti digital ken/wenno addaan iti digital bersion kas ti Tawid News Magasin; dagiti dadduma, inibbatandan ti agiprinta tapno makamenosda iti production cost; ta no amirisen, bimmassit ti bilang ti target nga audience ti naiprinta a babasaen ta ad-addan nga agsadag ti agdama a henerasion kadagiti damdamag ken impormasion babaen ti internet.
Ngarud itoy kabarbaro nga era, kabarbaro met ti paggapuan ti resources ket sumakaytayo iti dalluyon ti panagbalbaliw.
Awit dagiti simrek iti digital a proseso—intugotda dagiti advertisers ken sponsors a pangalaan iti income ket dakdakkel a bentahe iti masanguanan nga aldaw nga umadu nga umadu ti maawis agsipud ta dagiti naub-ubing nga henerasion ket ad-addan nga agsadag kadagiti impormasion a maadaw babaen ti internet.
Isu a saan a maliklikan ti mangrikna ken dumlaw iti arigengen ti panagiprinta, lalo ta adu dagiti factor a mangitagtag-ay kadagiti posibilidad a panagkupin ken pannakaidulin ti warnakan. Nasken a sanguen ken kumpasan ti kinapudno ta dayta ti ayug ti panawen.
Kasla pinanawanen ti panawen ti awanan iti digital a bersion. Isu nga addaan metten iti digital a bersion ti kaaduan kadagiti pagiwarnak ken magasin; lalo ket adda met libre a pagaramidan iti kabukbukodan a website wenno iseksek met ti kayat nga ipadamag kadagiti nagduduma a networking site ken blog.
Dagiti nadakamat iti ngato ti sumagmamano a rason no apay a naksayan ti ilgat dagiti naisurat iti papel a babasaen—dagiti magasin, pagiwarnak, newsletter ken dadduma pay. Maitutop ngarud a sanguen ken awaten ti panagbalbaliw a kas anges ti sumsumiag a panawen.
Nataenganen ti audiens, ket dagiti dadduma, immunadan sadiay nagkaysa a biag wenno addadan a makiay-ayam ken ni Abraham. Naksayan ngarud ti bilangda, saanen a maisubli ti panawen a naglabas — kas idi panawen a tunggal agsapa a padaanan ti agisursursor iti pagiwarnak ken magasin a pangagsawan iti impormasion a mangited iti taraon ti panunot ken mangmuli ti nabanbaneg a masakbayan. Sabalin ita a panawen. No ibasar iti demographics, saan nga agbayag wenno agnanayon dagiti patron wenno supporters ta adu met kadakuada ti dumatag sadi langit.
Saan met ngarud nga agtultuloy ti sirkolo no di ket maksayan ta sabali metten ti wagas a kayat dagiti sumarsaruno a henerasion—ket saanen ti rason a dagiti nataengan ti target audience ta iti panagtulid iti panawen, adu ti simrek iti digital audience.
Saan a namnamaen ti dakkel nga ilgat dagiti ubbing ken agtutubo ita a panawen ta manmanon kadakuada ti gumatang iti basaenda. Umuna pay a sanguenda ti naggian wenno load ti selponda, iPhone, iPad, tablet, load ti router a paginternet ken dadduma pay nga inda iyun-una a sanguen ken paggastosan. Saanen a praktikal nga aramid ti gumatang iti uray maysa laeng wenno dua a pagiwarnak ta ad-adu pay ti maagsawda a kasapulan iti inda panagaramat iti internet.
(Adda tuloyna)


text:
Plantilia:Ammom kadi/Nobiembre 12< Plantilia:Ammom kadi
- ... a ni William R. King (nailadawan) ket pimmusay iti daig kalpasan ti 45 nga aldaw iti panagtakemna ken isu ti kabbitan a nagtakem a kas Bise Presidente iti Estados Unidos?
- ... a ti kuton ket adda dagiti agarup a 22,000 a sebbanganna?
- ... a ti Bangkok ket ammo pay iti pagsasao a Tailandes iti "Krung Thep Maha Nakhon" wenno "Krung Thep" a ti kaibuksilanna ket "siudad dagiti anghel"?
- ... a ni Papa Gregorio X ket nairugi ti pannakabutosna a kas papa idi 1268 ken nagpatingga idi 1271 ken isu ti kapautan ti pannakabutosna a kas papa ti pakasaritaan iti Romano Katoliko a Simbaan?
- ... a ti Danaw Baikal iti kaadalem a 1,642 m (5,390 kadapan) ken edad a 25 a riwriw a tawtawen ket isu ti kaadaleman ken kaduogan a danaw iti lubong?


text:
CAMP BGEN OSCAR M FLORENDO – A buy-bust operation resulted in the arrest of Barangay Kagawad in Brgy. Langaoan, Sta. Maria, Ilocos Sur yesterday, August 14, 2018. Police Senior Inspector Joel M Castillo, Chief of Police, Sta Maria Police Station identified the suspect as Brgy. Kagawad Eddie Fernando Cabico, a resident of Brgy. Langaoan, Sta. […]
Tag Archives | Ilocos Sur
WOMEN MAKE CHANGE
Ms. Imelda Rivero of the Philippine Information Agency was interviewed by staff of TVigan on March 2 being one of the Biguena Awardees for the year 2017. The award given annually by the city government of Vigan aims to inspire the women of the city and to recognize their achievements by paying tribute to their […]
Share:
Ilocos Surians Grand Global Reunion ita Pebrero, awis ti Provincial Government
VIGAN CITY – Panagsubli iti Ilocos Sur ita a Pebrero 2018 dagiti nayanak ken nagindeg iti daytoy a probinsia nga agnanaeden iti sabali a lugar iti Pilipinas wenno ballasiw-taaw tapno makiinniliw, kitaenda ti nagdur-asan ti probinsia ken tapno agnegosio ken makatulongda kadagiti kaprobinsiaanda iti pannakapadur-as ti panagbiag dagiti umili. Daytoy ti iyaw-awis ti Provincial Government […]
Share:
BANNER NEWS: Rali, signature campaign, naisayangkat iti Vigan City, Sta. Catalina kontra panagminas iti Ilocos Sur
VIGAN CITY – Nagtignay dagiti agtuturay, barangay officials ken bumarangay ti Sta. Catalina ken daytoy siudad a manglapped iti panagminas ti maysa a kompania ti minas iti kabaybayan a sakup ti ilida. Iti Vigan City, nangisayangkat dagiti opisial ken agnaed iti dua a coastal barangays ditoy siudad iti rali maikontra iti pannakaminas ti kabaybayan a […]
Share:
Iti makatawen a panagserbina: 5,000 nga umili, natulongan ti Ilocos Sur Hotline
NARVACAN, Ilocos Sur – Nasurok 5,000 nga umili manipud agduduma a paset ti Ilocos Sur ti naserbian ken naipaayan iti tulong babaen ti programa iti radio nga Ilocos Sur Hotline manipud Septiembre 2009 agingga iti Hulio 2010. Daytoy ti inwaragawag ni Charito “Chato” Alda, station manager ti DWRS Commando Radyo a pakaipatpatangatangan ti nasao a […]
Share:
Triggerman, utek iti pannakapapatay ti Singaporean national, nakasuan iti murder
BANTAY, Ilocos Sur – Nakasuan iti murder iti Vigan city prosecutor’s office ti mapapati nga utek ken ti tinangdananna a triggerman iti pannakapapatay ti maysa a Singaporean national iti uneg ti maysa a hardware store idi Mayo 23 daytoy a tawen. Innaganan ni Provincial Director Police Senior Supt. Eduardo Dopale, Jr. ni Jocelyn Peria, 43, […]
Share:
Kaso ti dengue, umaboten iti 309: datus manipud PHO
VIGAN CITY – Umaboten iti nasurok tallo gasut ti kaso ti dengue iti Ilocos Sur, segun iti kaudian a datus nga imparuar ti Provincial Health Office. Impakaammo ni SPM Jerry Singson, chairman ti committee on health and sanitation, bayat ti session ti hunta probinsial idi Agosto 17 nga umaboten iti 309 ti kaso ti dengue […]
Share:
Ti Ilocos Sur iti uneg ti sumaruno a 10 a tawen (Tuloyna)
Image via Wikipedia Kitkitaen met ita ti gobierno probinsial ti posible a pannakausar dagiti puerto a masarakan iti Caoayan ken San Esteban tapno mapagbalin a fishing ports idinto a mapagbalin a mineral ports ti Santa Port ken Narvacan Port. Mabalinto payen dagitoy a pakailuganan dagiti produkto iti talon ken dagiti makalapan iti kabaybayan. . […]
Share:
WHEELCHAIRS
Inyawat da (agpakanawan) SPM Jerry Singson, Gov. Luis “Chavit” Singson, Narvacan Vice Mayor Charito Zaragoza ken Vice Gov. Deogracias Victor Savellano dagiti wheelchairs kadagiti sumagmamano a babbai nga agkasapulan bayat ti selebrasion ti Maika-11 nga anibersario ti Ilocos Sur Hotline idi Agosto 14. (Teksto: Mancielito S. Tacadena/ladawan:Dante Tacata)


text:
VIGAN CITY – Agpateg iti maysa a milion dagiti anti-rabies vials nga inyawat ti gobierno probinsial ken Bureau of Animal Industry kadagiti municipal agriculturists ken livestock inspectors idi Marso 18 kas paset ti agtultuloy a kampaniana kontra rabies.
Manipud Enero agingga iti Marso daytoy a tawen, addan lima a kaso ti rabies a nailista iti Ilocos Sur.
Segun iti maysa nga opisial ti BAI, maiwayat ti panagbakuna kadagiti aso kas preventive measure tapno bumassit wenno maawan ti kaso ti rabies iti probinsia.
Kabayatanna, maluktan iti mabiit ti maysa a veterinary clinic iti BaRang-ay Demofarm sadiay Labnig, San Juan tapno adda pakatamingan dagiti masakit a dingnguen.#


text:
CANDON CITY -Pinalab-ogan dagiti nagtipon nga elemento ti Candon City Police Station, PDEA ISSET ken Ilocos Sur PAIDSOTG ti maysa a mapapati a drug pusher babaen ti buy bust operation sadiay Barangay San Isidro ditoy siudad idi malem ti Marso 4.
Dagus nga inaresto dagiti polis ni Alawiya Macalimbon y Lanco, 18, residente iti Barangay Isidro kalpasan a nagpositibo ti buy bust operation nga insayangkatda iti Gaerlan Street ti nadakamat a barangay a nakapasamakan iti transaksion.
Nakakumpiska dagiti polis iti ikut ti suspek iti 12 a heat sealed transparent plastic sachet a naglaon iti mapapati a shabu, selpon a Ruby a mapapati a naaramat iti transaksion ti droga ken P500.00 a marked money.#


text:
Wikipedia:Nagan ti espasio ti gandat
Ti nagan ti espasio ti gandat wenno nagan ti espasio ti Wikipedia ket nagan ti espasio a mangbukel kadagiti panid nga addaan iti pakaammo wenno tungtungan a maipanggep iti Wikipedia. Ti numero ti nagan ti espasio ket uppat (4).
Dagiti panid iti daytoy a nagan ti espasio ket kankanayon a mangrugi iti pasaruno wenno pasakbay iti Wikipedia:. Mabalin pay a maabot dagitoy babaen ti parbo a nagan iti WP: wenno ti pagalagadan ti (para iti ania man a sitio ti MediaWiki) pasakbay iti Project:.


text:
Timek Ti Barangay
BGY. POBLACION, LASAM, CAGAYAN
Saan nga iti kinasiaasino ti pagrukudan iti liderato nu diket iti naaramidam para ti pagsayaatan ti padam a tao.
Iti maikatlo a barangay iti poblacion wenno barangay Centro 3, Lasam, Cagayan ditoy a naiyanak ken dimmakkel iti maysa nga kailian a napnuan ayat ken respeto kadaguiti kabarangayanna.
Daytoy ni Kag. Evangeline “Vangie” Constantino nga itan ket agturposen iti termino na a kas barangay kagawad. Gapu iti impakitana nga ayat ken dedikasyon nga agserbi a kas maysa nga opisyal iti kabarangayanna, isu dayta iti nangitunda kenkuana iti pinagbalin na a barangay kagawad iti tallo nga termino.
Ngem sipud pay idin nagbalin a barangay kagawad nadutukan a pangulo daguiti traysikelan iti barangay Centro 3 ket ditoy pinasayaat na ti sistema iti transportasyon, kas pammaneknek nagdawat isuna iti tulong ken ni Gob. Alvaro “Bong” T. Antonio tapno maaddaan ti paglinungan daguiti miyembro iti Centro 3 TODA tapno iti kasta mapasayaat da pay iti sistema iti panagpila daguiti traysikel. Saan ngarud nga pinaay ni Gob. Antonio isuna dagus nga intedna ti dawat ni Kag. Vangie a paglinungan a para kadaguiti miyembro iti Centro 3 TODA.
Itan nasayaaten ti sistema ti panagpila daguiti Centro 3 TODA ket kas panagsaludo iti lidderato ni Gob. Antonio kayat ngarud nga ipadanon ni Kag. Vangie Constantino ken daguiti kaduana a miyembro iti Centro 3 TODA iti naimpapuswan a panagyaman da kenni Gob. Antonio iti proyekto nga intedna iti organisayon iti Centro 3 TODA.


text:
KAS NINAMNAMA, saan manen a dimmur-as ti impeachment complaint iti labes ti Kamara.
Nabatad dagiti pagilasinan. Idi rugian dagiti kameng ti oposision ken nadumaduma a sektor nga ipila dagiti impeachment complaints, imbataden dagiti kaaliado ni Pres. Arroyo nga awan ti pagtungtungpalanna.
Kunada nga isu met laeng nga isu dagiti indatag dagiti pro-impeachment a mapapati a naglabsingan ti Presidente ket awan ti banagenna no di kettelendan iti puon tapno maikupinen ket maibaw-ing ti imatangda nga opisial kadagiti kangrunaan a problema a sangsanguen ti pagilian.
Uray ni House Speaker Jose de Venecia, imbatadnan a saan nga agdur-as ti impeachment complaint idinto ta impaganetgetna nga ad-adda nga ipaayanda iti imatang dagiti prioridad a gakat a mangidur-as kadagiti programa ti agdama nga administrasion.
Kastoy ibagbaga ti Malakaniang: lipatenen dagiti di panagkikinnaawatan ket agtitimpuyog koma amin a mangtulong ken ni Pres. Arroyo para iti pannakairubbuat iti nadurdur-as nga ekonomia ti pagilian.
Iti met panirigan dagiti agpalpaliiw, sinursurot manen dagiti kaaliado ti Presidente ti script a panangkettel iti impeachment complaint idi napalabas a tawen.
Madakamat ditoy a ti immuna nga impeachment complaint nga indatag ni Abogado Oliver Lozano ti binigbig ti komite ti justice a kuna dagiti legal nga autoridad nga adayo nga amang a nakapkapsut ngem dagiti indatag dagiti kameng ti oposision.
Kas ammon ti kaadduan, imbasura ti komite ti justice ti nasao a complaint.
Iti daytoy kabaruan a complaint maikontra ken ni Pres. Arroyo, saan a binigbig ti committee on justice dagiti pito nga immuna a complaint a naidatag agsipud ta saklawda pay laeng iti one-year ban ti impeachment idi maipila dagiti nasao a complaint.
Ti laeng maikawalo nga impeachment complaint nga indatag ti Black and White Movement ti binigbig ti komite.
Madakamat ditoy a buklen ti Black and White Movement dagiti dati a kameng ti Gabinete ni Presidente Arroyo a naglusulos idi kabara ti isyo ti mapapati a panagsuitik iti eleksion maikontra ken ni Pres. Arroyo sada indagadag ti panaglusulos daytoy.
Impetteng ni Pres. Arroyo nga isu ti nangabak iti eleksion ket imbatadna a saan nga aglusulos iti takemna.
Nasarkedan ti Presidente dagitoy a krisis ti lideratona ket makita a nataltalged itan iti puestona no maikompara idi napan a tawen.
Inkeddeng ti committee on justice itay lawasna a supisiente ti porma ti com-plaint. Ngem kas ninamnama, saan a nakalusot ti complaint iti babaen ti anag wenno substance.
Iti panagibasurada iti complaint, naminsan pay a pinaneknekan dagiti kaaliado ni Pres. Arroyo nga uray kasano a panagpakaasi, panagunnoy, ken panangiyanek-ek dagiti kameng ti oposision a maluktan ken mabukitkit dagiti ebidensiada, nagtungpalda laeng nga awan ti nagbambanaganna ta naikeddengen dagiti kaaliado ti Presidente a makettel ti impeachment complaint iti kabiitan a tiempo.
Maarisit daytoy iti balikas ni ni House Majority Leader Prospero C. Nograles, a nagkunaanna nga iwalin ti liderato ti Kamara iti sumagmamano nga aldaw ti kaudian nga impeachment complaint maikontra ken ni Pres. Arroyo ta ituon laengen dagiti agilinlinteg ti imatangda kadagiti prioridad a gakat iti Kamara.
Ken ni Dip. Mauricio Domogan, agturong iti kanibusanan ti impeachment complaint agsipud ta awanan iti umdas a bilang dagiti minoridad a mangiduron iti impeachment complaint. Iti sabali a pannao, maysa a numbers game ti impeachment a dakkel a pakaatiwan ti oposision.
Sumangkautro, nagsubli dagiti diputado a simmurot iti tignay a mang-impeach ken ni Pres. Arroyo idi napan a tawen iti sidong ni Speaker De Venecia.
Political survival a kuna.
Rason dagitoy: maipalikud koman ti impeachment tapno nawaywaya ti gobierno a mangtulong kadagiti kadaraan a naipit iti gubat iti Lebanon, kasta met nga isardengdan ti dida panagsisinnurot iti politika ket agtrabahoda nga agmaymaysa tapno maisalakan ti pagilian manipud iti “kuko ti kaawan-bael ken kaawan-namnama.”
Maarisit ditoy no kasano ti panagut-utek dagiti agilinlintegtayo.
Ditayo ngarud mababalaw dagiti obispo idi imbatadda a saanda a pabor iti pannakaidatag manen ti impeachment complaint maikontra ken ni Pres. Arroyo ta awan pagbambanaganna a tignay.
Kadagiti obispo, agingga a ti proseso ti impeachment ken dagiti paglinteganna, kasta met ti pampanunot dagiti amin a makipartisipar a partido, kontra wenno pabor, ket akayen ti di pudpudno a motibo ken pannakipagrikna iti pagsayaatan ti amin, agbalin laeng ti impeachment a saan a produktibo nga ehersisio ken pataudenna laeng ti umun-uneg a negatibo a panagkita dagiti umili kadagiti politiko.


text:
TAGUDIN, Ilocos Sur – Tallo nga insidente ti pammaltog ti naireport iti itatapog daytoy a bulan iti ili ti Burgos, Sta. Cruz ken ditoy nga ili a nakagudasan ti maysa a dati a soldado ken maysa a barangay captain ken nakaiyospitalan ti maysa a mannalon.
Naireport a biktima ti pammaltog a puon ti nakatayanda da Jerry Valdez y Taja, 56, dati a kameng ti Philippine Army, natibo iti San Isidro, Luna, Apayao ngem agdama a residente iti Barangay Callitong, Burgos; ken Salvacion Barangay Captain Baltazar Lodia Sr. y Lodia, 60, naasawaan. Naiyospital iti Tagudin General Hospital, Barangay Bio, Tagudin ti maikatlo a biktima ti pammaltog a ni Jeffrey Cabalbag y Andaquig, 33, mannalon.
Nainaganan a maysa a Wilven Gayao ti nangpaltog ken ni Valdez idinto a nabigbig a maysa a Rufino Gonzaga y Tabianan, 46, welder, ti pimmaltog iti barangay captain.
Di pay nabigbig ti nangpaltog ken ni Cabalbag.
Iti panagimbestiga dagiti polis iti pannakapaltog ni Valdez, limtuad a nagriri ti biktima ken ni Gayao bayat ti panaggiinomda iti balay ti suspek.
Segun iti report, simrek ti suspek iti kuartona, innalana ti paltogna sana pinaputokan ti biktima a nagsagrapan daytoy iti sugat iti makannigid a barukong ken makannigid a sakana.
Naglibas ni Valdez a nakalugan iti Honda TMX motorcycle.
Awanen ti biag ti biktima idi naidanon iti balay-pagagasan.
Iti panangproseso ti SOCO team, Candon City iti crime scene, nakarekobreda iti 3 shotgun pellets ken maysa a shotgun wad.
Iti kaudian a report, boluntario a simmuko ni Gayao iti police station ti Sta. Maria. Nakasuan ti suspek iti homicide ngem nagpiansa iti P80,000.00 para iti temporario a wayawayana.
Kabayatanna, mapapati a dinemdem ni Gonzaga ti maysa a kaso a naareglo iti napalabas iti barangayda ket daytoy ti motibo a nangpaltoganna ken ni Barangay Captain Lodia idi sardam ti Hulio 3.
Kas maibatay iti panagimbestiga dagiti polis, immuna a nagginom ni Gonzaga iti tienda ni Kagawad Jonathan Lagrana ket idi nabarteken, nagprobokar sa nagturong iti balay ti barangay captain a nakaiggem iti paltog.
Idi rimmuar ni Lodia, pinaltogan ni Gonzaga a nakatiruan ti makannigid a paset ti siket ti barangay official.
Intaray da Kagawad Lagrana ti biktima iti Ilocos Sur District Hospital, Barangay Bio, Tagudin ngem naideklara daytoy a dead on arrival.
Bayat a maisursurat daytoy, birbiroken dagiti polis ni Gonzaga.
Iti pammaltog iti Barangay Villa Garcia, Santa Cruz, agbuybuya ni Cabalbag iti telebision iti uneg ti balayna idi pinaltogan ti di pay nabigbig a suspek a nagsagrapanna iti sugat iti makannawan a paset ti likudna.
Nakarekobre dagiti inbestigador iti 5 a kapsula ken maysa a buli manipud iti cal. 45 iti nakapasamakan ti krimen.
Di pa ammo ti motibo ti pammaltog. (Tawid News)


text:
VIGAN CITY – Kas paset ti panangidanonna ti serbisiona kadagiti umili, isayangkat ti Professional Regulation Commission Baguio Regional Office ti “Service on the Go” program iti University of Northern Philippines, Vigan City, Ilocos Sur inton Marso 12, 2011 manipud iti alas 9:30 A.M. agingga iti 4:00 P.M. ken iti Good Samaritan College, Cabanatuan City, Nueva Ecija inton Marso 19, 2011 manipud iti alas 9:00 A.M. agingga iti 4:00 P.M.
Dagiti sumaganad dagiti serbisio nga ipaay ti PRC:
-Agproseso iti pannakapabaro ti ID/Lisensia;
-Agproseso iti inisial a pannakairehistro dagiti kabarbaro a nakapasa a nurses;
-Agproseso iti aplikasion para kadagiti eksaminasion kangrunaan iti July Nurses Licensure Examination;
-Aggawat iti kiddaw para Certifications of Good Standing, Passing and Board Ratings; ken
-Agruk-at iti unclaimed ID/License.
Sakbayna, naiserbi ti nasao a programa iti PNA Office, Philippine Medical Society Building, AB Fernandez Avenue, Dagupan City, Pangasinan idi Marso 4; iti The Event Center, SM City, Rosales, Pangasinan idi Marso 5, 2011; ken iti Lorma Colleges Gym, City of San Fernando, La Union idi Marso 5.#


text:
Iti pattapattana, adun ti nainumna ngem di pay naulaw. Saan a makaulaw ti arak dagitoy nga ansisit, kunkunana iti bagina…”
“Panawenen, kakabsatko ida!” kuna ti agtoktokar iti pluta. Nagtinnaliaw laeng dagiti aggayyem. Pinetpetan ni Ikko ti putan ti bunengna idinto ta nagpaliiw ni Angkuan iti sumaruno nga aramiden dagiti ansisit.
Inruar dagiti ansisit ti supotda. Nagwarasda a nagpidut iti bato a babassit. Bassit ti lupot a supotda isu a babassit a bato ti inkargada.
“Uray dakayo met, kakabsat. Agpidutkayo iti batbato ket ibulsayo. Partakanyo bassit ta magmagna ti oras…”
Nagtinnalliaw dagiti aggayyem. Sintimek, nagtungpalda a dua. Pinunnoda dagiti bulsada iti batbato.
Nagsubli dagiti ansisit iti atong ket linawlawda. Nagsubli met dagiti aggayyem. Manipud iti tugaw itay ti ansisit nga ubanan, napno manen ti gukayab iti nasam-it a sonata.
Di pay nalpas ti tokar idi marikna dagiti aggayyem ti saguyepyep. Nagsuyaabda. Naisurot dagiti padada nga ansisit.
“Panaginanan, kakabsat…maturogtayon a siuulimek…”
Ti ganukgok dagiti takong nga alingo ken uriis dagiti burias ti nangriing kadagiti aggayyem. Bimmalitok ti raya ti init a sumarut kadagiti nalalayog a sanga dagiti kaykayo. Adu ti alingo ken ugsa a maimatanganda nga umin-inum iti danum. Umariangga dagiti dua a salaksak a mangliklikos iti danum ti dissuor. Naingpis ti angep a kurtina ti aglawlaw.
Pinartakan ni Ikko ti bimmaba iti indayonna. Ginaw-atna ti gayangna. Ngem nabuaken dagiti ayup a nagtataray.
Adda nadlaw ni Ikko. Kinautna ti bulsana. Minirana. Nasileng!
“Umayka man ditoy, darsem!” arigna mandar nga insawang ni Ikko.
“Agurayka ta am-amirisek dagitoy adda iti bulsak!”
“Ania ngata dagitoy?” ni Ikko ti immasidegen ken ni Angkuan. Arig di makapagna ta napno dagiti dua a bulsana.
“Balitok….!”
“Wen nga agpayso!”
“Dagitoy dagitay piniduttayo idi rabii,” kinuna ni Angkuan.”
“No ammok la koma nga agbalin a balitok dagiti bato, inyad-aduk koma ti nagpidut!” kinuna ni Ikko.
“Adun daytoy a kinabaknang…” kinuna ni Angkuan, “…ilakok ket ibingayak met dagiti kakabsatko. Aggawidtan, pare….”
Ngem kasla awan ti nangngeg ni Ikko. Naglawa ti isemna.
“Addan sa pampanunotem?”
“Saanak pay nga agawid… Agsubliak no rabii iti gukayab dagiti ansisit. Sako ti pagkargaakon iti balitok!” kuna ni Ikko.
“Dika pay la kuntento kadayta?”
“Saan pay! Kaykayatko ti ad-adu! Nabakbaknangak no ad-adu ti balitokko…! No dimo kayat, agbatiak!”
“Kuntentoakon kadaytoy naited kaniak a kinabaknang. Umanay ngatan daytoy a pagbibingaynmi a tallo nga agkakabsat.”
Naggawid ni Angkuan. Agdagsen iti nasurok a tallo a kilo ti balitok nga inlakona. Nagbibingayanda a tallo nga agkakabsat ti naglakuanna.
Maladingitan unay ti sibubukel a purok ken ti pamilia ni Ikko ta simmangpet iti balayda a saanen a nalimbong ti panunotna. Saanen a matimtimek.
Ni Angkuan ti naggasto iti pannakaipan ni Ikko sadiay Mandaluyong, iti pagagasan dagiti saan a nalimbong ti panunotna.
KADAGITI dua a karakter, makitatayo ti aggidiat nga aramid. Ti maysa ket kuntento no ania daydiay naited kenkuana. Saanna pay a binukodan ti gasatna no di imparanudna kadagiti kakabsatna.
Pudno la unay a naimbag nga aramid ti panangiparanud kadagiti nasagrap nga imbag iti sirok ti init.
Ken ni Ikko a di nakuntento, nagballa. Nagmauyong. Saan a nalimbong ti panunotna a nagawid.
Kadagiti agay-ayat iti adu a kinabaknang iti lubong, agur-urnongda iti kinabaknang a dida maitugot iti tanemda.
Ngem ken ni Angkuan, impakitana ti kuntentona iti kinabaknang a naited kenkuana. Saan a nagsapul iti ad-adu. Saan met a nagimut. Itoy a banag, saanna a tinagikua ti kinabaknang a dina maitugot iti tanem no di ti kinabaknang nga agnanayon.
Ti tao ket sangaili laeng itoy a lubong. Adu dagiti kinadatdatlag ditoy lubong. Naitalimeng iti pusona ti pudpudno a kinabaknang. Sakbay a timmao ditoy rabaw ti daga, naimulan dayta a kinabaknang kenkuana.
Ngem iti kanito a di makuntento ken agsapul iti ad-adu a kinabaknang a di maitulad iti nakatalimeng a kinabaknang iti pusona, maisiasi iti pudpudno a dana ti biag. Matay a dina masagrap ti bunga dayta a kinabaknang iti pusona a naimula sakbay a naiyanak.
Ta ania ti serbi ti tao a tagikuenna amin a kinabaknang iti lubong no mapukawna met ti kararuana?
Kasta ti kayat a sawen ti sarsarita…#


text: Mots clés : Voir Dr ken en Streaming, Voir Dr ken Gratuitement, Regarder Dr ken en streaming, Voir Dr ken, voir Dr ken sur Youwatch, Dr ken youtube, Dr ken Stream Complet, Dr ken Exashare, Dr ken Complet, Dr ken Sans Coupure, Dr ken Sans Limite, Dr ken en VF, Dr ken VF, Dr ken VOSTFR, Dr ken en VOSTFR, Dr ken VK, Dr ken Netu, Dr ken SpeedVideo, Dr ken Gratuit, Dr ken DPstream, Dr ken Full-Stream, Dr ken Stream HD qualité, Dr ken HD, Dr ken USA, Dr ken en francais, Dr ken sur iPhone, Dr ken serie sur iPad, voir Dr ken sur Openload, voir Dr ken sur Upvid, voir Dr ken sur Streamango, voir Dr ken sur Uptobox.


text:
DVD
Iti damdamona, ti pangyababaan a DVD ket "Digital Video Disc" (Dihital a disk ti video) iti Ingles, gapu ta ti immuna a linaon dagiti disk ket video. Ngem intono kua, software, file, ladawan ken dadduma pay ti nababbael a linaon; pinanagananda iti "Digital Versatile Disc" (Dihital a disk ti addu nga aramat). Iti agdama, DVD lattan; awanen ti kaipapanan dagitoy tallo a letra, ngem daydaytoy a kita ti disk. [1]
Ti DVD ket pormato ti pamay-an ti pannakaidulin iti disk nga optikal a makapagidulin iti datos, pati pelikula ti nangatngato a kita ti video ken audio. Uma-arrngi ti DVD ken ti CD ta pareho ti pisikal a pakarukudanda, ngem nayencode ti DVD babaen ti sabali a pormato ken iti nangatngato a puskol para iti datos. Ti ofisial a panangdutok ti DVD ket tinartaripato ti gunglo a DVD Forum.


text:
Dagiti Dua a Mannalon
IDI un-unana nga aldaw a napuskol pay laeng dagiti kabakiran, adda dua a mannalon a napan nagpukan iti kayo iti bantay nga ilakoda iti agar-aramid iti dadapilan. Sangat- salog ti desdes a dalanen ti nuangda a nagpaguyod iti troso. Idi makadanonda iti maudi a sang-atan, madi ket madi lattan dagiti nuangda a sumang-at.
“Bay-am no madi dagiti nuang,” kinuna ti maysa kadagiti mannalon. “Makauray daydiay agar-aramid iti dadapilan! Yinanata ketdin!”
“Ngem masapul a mailakok a dagus daytoy a troso!” kinuna met ti maikadua a mannalon.
“Huh!” indusngi ti umuna a mannalon, ket inalsaannan ti nuangna. “Isanggirta pay la ditoy sirok ti kayo. Nagimas ti puyupoy ti angin. Dika agdanag, dinata baybay-an ti Apo! Mailakotanto dagita a troso.”
Ket insanggiren ti mannalon iti puon ti kayo. Intakkabna pay ti kallugongna iti rupana. Iti di mabayag, mayaten ti urokna.
Ngem saan nga inalsaan ti maikadua a mannalon ti nuangna. Binautbautna ketdi ti nuangna tapno isang-atnan ti troso. Agkakadakes a sao ti nagaon iti ngiwatna.
Isu met a lumabas ni Apo Dios, kaduana ni San Pedro. Inilut ni Apo Dios ti tengnged ti ayup ket iti apagdarikmat, kas man la naikkan iti baro a kired ti ayup ta linaklakanan nga insang-at ti troso.
“Hm, dika maawatan, Amo,” kinuna ni San Pedro ken ni Apo Dios. “Nangngegmo met nga agkakadakes a balikas ti nagaon iti ngiwat daydiay a mannalon ngem apay a tinulongam? Dayta umuna a mannalon, sika ti napanunotna itay ngem dimo man la riniing tapno ipakona manen ti nuangna ket mapaguyodnan nga awan sawsawirna ti ilakona a troso.”
“Daydiay maikadua a mannalon, pudno a nagaalas a balikas ti rimmuar iti ngiwatna ngem saan a nagtaud dagidiay iti kaunggan ti pusona,” kinuna ni Apo Dios. “Ti adda iti pusona, isu ti asawana ken dagiti annakna a mangnamnama iti nasapa nga isasangpetna ken ti pannakailakona a dagus iti troso tapno adda igatangna iti kanenda.” “Ket ti umuna a mannalon, Amo?” inunton ni San Pedro. “Ay, sanak la mapanunot no adda kayatna,” kinuna ni Apo Dios. “Simro manen ti kinasadutna ket bay-am a maturog agingga iti kaykayatna.”—O


text:
UTC+01:00
Ti UTC+01:00 iket ti timbengan ti oras a manginayon ti 1 nga oras iti Panagpapada ti Sangalubongan nga Oras (UTC).
Daytoy nga oras ket naus-usar idiay:
- Oras ti Tengnga nga Europa
- Oras ti Laud nga Aprika
- Kalgaw nga Oras ti Akinlaud nga Europa
- Pagalagadan nga Oras ti Romanse (pagtengngelan nga entrepanio ti Microsoft Windows)
- Internet nga Oras ti Swatch
Iti ISO 8601 ti mainaig nga oras ket naisurat a kas 2018-10-10T18:06:59+01:00.
Dagiti linaon
- 1 Oras ti Tengnga nga Europa (panaglalam-ek ti Akin-amianan a Hemisperio)
- 2 Kalgaw nga Oras ti Akinlaud nga Europa (kalgaw ti Akin-amianan a Hemisperio)
- 3 Kas pagalagadan nga oras (panaglalam-ek ti Akin-abagatn a Hemisperio)
- 4 Kas pagalagadan nga oras (amin a paset ti tawen)
- 5 Dagiti nagibasaran
- 6 Dagiti silpo ti ruar
Oras ti Tengnga nga Europa (panaglalam-ek ti Akin-amianan a Hemisperio)[urnosen | urnosen ti taudan]
- Albania
- Andorra
- Austria
- Belhika
- Bosnia ken Herzegovina
- Kroasia
- Republika a Tseka
- Dinamarka, malaksid ti
- Pransia
- Alemania
- Gibraltar (UK)
- Hungaria
- Italia
- Libya[1]
- Liechtenstein
- Luxembourg
- Republika ti Macedonia
- Malta
- Monaco
- Montenegro
- Olanda
- Norwega, a mairaman ti:
- Polonia
- San Marino
- Serbia
- Eslobakia
- Eslobenia
- Espania – malaksid ti Is-isla ti Canary
- Suesia
- Suisa
- Siudad ti Batikano
Kalgaw nga Oras ti Akinlaud nga Europa (kalgaw ti Akin-amianan a Hemisperio)[urnosen | urnosen ti taudan]
- Alderney
- Is-isla ti Peroe
- Guernsey[4]
- Irlanda
- Isla ti Man
- Jersey
- Morocco
- Portugal – malaksid ti Azores
- Sark
- Espania – ti laeng Is-isla ti Canary
- Nagkaykaysa a Pagarian (GMT / BST)
Ti Republika ti Irlanda[5] ket agus-usar ti termino ti "pagalagadan nga oras"[6] iti panangireperensia kadagiti bulan ti kalgaw ken "wpanawen ti panaglalam-ek" iti las-ud dagiti mabati a sona ti oras a matawtawagan ti "pagalagadan nga oras". Daytoy ket balinsuek iti panagsanay kadagiti kaaduan a pagilian iti Kappon ti Europa, ngem mangited met laeng iti kapada a resulta.
Kas pagalagadan nga oras (panaglalam-ek ti Akin-abagatn a Hemisperio)[urnosen | urnosen ti taudan]
Kas pagalagadan nga oras (amin a paset ti tawen)[urnosen | urnosen ti taudan]
- Arhelia
- Angola
- Benin[8]
- Kamerun
- Republika ti Tengnga nga Aprika
- Chad
- Republika iti Kongo
- Demokratiko a Republika iti Kongo:
- Guinea Ekuatorial
- Gabon
- Niger
- Nigeria
- Tunisia
Dagiti nagibasaran[urnosen | urnosen ti taudan]
- ^ Ti Libya ket Agsukat iti Sona ti oras, Oras ken Petsa, Nobiembre 10, 2012.
- ^ "Current local time in Longyearbyen". Time and Date. Naala idi 13 Hulio 2012.
- ^ "Current local time in Jan Mayen". Time and Date. Naala idi 13 Hulio 2012.
- ^ "Time zone in St. Peter Port". Time and Date. Naala idi 28 Disiembre 2011.
- ^ Pagalagadan nga Oras (Enimienda) Tignay, 1971 – Schedule 1 Irish Statute Book
- ^ "STANDARD TIME ACT, 1968". Office of the Attorney General, Ireland. Naala idi 29 Hunio 2012.
- ^ "Namibia Time Zone – Namibia Current Time – Daylight Saving Time". Timetemperature.com. Naala idi 24 Hunio 2012.
- ^ "Benin Time". Greenwichmeantime.com. Naala idi 28 Disiembre 2011.
Dagiti silpo ti ruar[urnosen | urnosen ti taudan]
- Midia a mainaig iti UTC+01:00 iti Wikimedia Commons


text:
12 iti Pangasinan, 2 iti Ilocos Sur, 2 iti Ilocos Norte
SAN FERNANDO CITY – Sangapulo ket pito a tattao, karaman ti tallo a pannakabagi ti linteg ti naaresto gapu iti panagsalungasing iti gun ban iti nagsisina nga operasion nga insayangkat dagiti polis ditoy rehion .
12 iti Pangasinan, 2 iti Ilocos Sur, 2 iti Ilocos Norte
SAN FERNANDO CITY – Sangapulo ket pito a tattao, karaman ti tallo a pannakabagi ti linteg ti naaresto gapu iti panagsalungasing iti gun ban iti nagsisina nga operasion nga insayangkat dagiti polis ditoy rehion .
Impakaammo ni ni P/Chief Supt. Leopoldo N. Bataoil, Director, Police Regional Office 1 nga inaresto dagiti polis ti 12 a tattao iti Pangasinan, 2 iti Ilocos Sur ken 2 iti Ilocos Norte gapu iti panaglabsing iti Commission on Elections Resolution No. 7764-A wenno gun ban.
Kinunana a kaadduanna kadakuada ti naaresto gapu iti illegal a panagikut iti nagduduma ti klasena a paltog idinto nga awan ti maipakita a dokumento ti gun ban exemption manipud iti Comelec dagiti dadduma.
Innayon ni Bataoil a kadagiti 17 a suspetsa, 15 ti nakasuan iti korte, maysa ti madama a maim-imbestiga ken maysa ti nawaswas gapu iti kaawan iti ebidensia.
Kinuna ni Bataoil nga iti uppat a probinsia iti Rehion 1, ti laeng La Union ti awanan pay iti kaso iti panagsalungasing iti gun ban.
Kinuna pay ti direktor a mangirusat ti opisinana iti mabiit iti peace covenant a pagpipinnirmaan dagiti kandidato nga agtaray iti lokal nga elected positions babaen ti pannakikammayyet ti Commission on Elections, Volunteers Against Crime and Corruption, Parish Pastoral Council for Responsible Voting ken nadumaduma a media organizations tapno natalna ti masungad nga eleksion.


text:
TAGUDIN, Ilocos Sur – Dua nga akusado iti panagrames ti inaresto dagiti polis iti nagsina nga operasion nga inwayatda sadiay Cabugao idi Agosto 23 ken ditoy nga ili idi Agosto 24.
Inaresto ti nagtipon nga elemento ti PIDMB ISPPO ken Cabugao police station ni Melvin Anor y Naval, 35, babaen ti bileg ti warrant of arrest nga inyisio ni Judge Raphiel F. Alzate ti RTC Branch 24, Cabugao.
Akusado ni Anor iti statutory rape babaen ti Criminal Case No. 3649-K ken rape babaen ti CC No. 3650-K ket awan ti nairekomenda a piansana.
Inaresto met ti polis-Tagudin ni Viralgo Javillonar y Realin, 26, awanan asawa, car washer, ken residente iti Barangay Farola, Tagudin babaen ti warrant of arrest nga inyisio ni Judge Mario Anacleto M. Bañez ti RTC, Branch 25, Tagudin.
Akusado ni Javillonar iti kaso a rape a nai-docket iti babaen ti Criminal Case No. 1670-T.
Awan ti nairekomenda a piansana, naikustodia ni Javillonar iti police station ditoy nga ili.#


text:
Maragsakan ni Arjo nga Agbida iti Pelikula
NAKAAY-AYAT met ti innangaw da Vin Abrenica ken Arjo Atayde. Nakapaskil ngamin iti social media ti video a nagsanggir ni Arjo iti abaga ni Vin bayat a matmaturog ti immuna, sa adda background ti kanta ni Ed Sheeran a “Perfect”.
Maayatan dagiti nakabuya ta pagaammoda met nga agpada a pudno a lallaki dagiti dua.
Nagbiahe itay nabiit dagiti dua idiay Amerika, kadua da Maja Salvador, Pooh, ken Joseph Marco para iti serye ti pabuya.
Kabayatanna, makumikom ni Arjo iti panagsublina iti Filipinas. Asikasuenna ti promo ti pelikula a “Tol” a pagbidaanda kada Ketchup Eusebio ken Joross Gamboa, ken umadani metten ti panagsiutingda iti “Jack en Popoy: The Puliscredibles” a pagbidaan da Coco Martin ken Vic Sotto para iti 2018 Metro Manila Film Festival. Agteyping metten iti teleserye a “The General’s Daughter” a pagbidaan met da Angel Locsin, Ryza Cenon, Janice De Belen, Eula Valdez, ken Maricel Soriano.
Maisagsagana metten ti pelikula a pagbidaanna nga iprodius ti Regal Entertainment. Maragsakan ni Arjo ta arapaapna laeng ti mairaman iti pelikula. Ita, adtoy a manamnaman ti panagbidana.
* ** Awan ti nobio ita ni Vina Morales. Kalpasan dagiti padasna iti biag ken iti edad a 42, nakaan-annaden nga agpili no asino ti ayatenna.
Nupay maibaga a kompleto isunan kas babai ta addan anakna, kayatna kano met latta nga adda lalaki a makatakunaynayna iti tungpal biag.
Kabayatanna, makumikom met ni Vina iti negosiona nga Ystilo Salon a narambakanen ti maika-20 nga anibersario daytoy.—O


text:
Papa Anastasio III
Ni Papa Anastasio III (pimmusay idi Hunio 913) ket isu ti Papa manipud idi Abril 911 aginggana idi Hunio 913, ket naipasngay idi a kas maysa a Romano. Isu ket maysa a natakneng a Romano, ni Luciano, ket sagpaminsan a nabigbigan nga isu ti amana, ngem adda dagiti sabali a taudan a nangibagbaga nga isu ket anak ti ruar a lalaki ti sinarununa a ni Papa Sergio III (904–911).
Awan dagiti nairehistro a para kenni Papa Anastasio III, a ti pontipikadona ket adda idi las-ud ti paset ti panawen a ti Roma ken ti Kinapapa ket adda ti kabilegan ni Teofilacto, Konde ti Tusculum, ken ti asawana a ni Theodora, nga isuda ti nangikeddeng ti panagkandidato ni Anastasio. Babaen ti panaturayna dagiti Normando ti Rollo ket naibanghelioda.
Isu ket naipunpon idiay Basilika ni San Pedro.
Dagiti nagibasaran[urnosen | urnosen ti taudan]
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "Anastasius". Encyclopædia Britannica (Maika-11 nga ed.). Pagmalditan ti Unibersidad ti Cambridge.
Dagiti akinruar a silpo[urnosen | urnosen ti taudan]
Midia a mainaig kenni Papa Anastasio III iti Wikimedia Commons


text:
VIGAN CITY – Nakursonadaan ti tallo a lalaki ti maysa a baro ket linugobanda daytoy a puon ti nakayospitalanna.
Nagpulong ni Richard Tulia y Alconis, 17, baro, residente iti Barangay IV, ditoy siudad a kinabil da Richard Yagin y Villegas, 25, naasawaan, residente iti Barangay Katipunan, Sinait, Ilocos Sur; Richard Padua, residente ti Barangay V, ditoy siudad ken Jomar Polido, residente iti Cabugao, Ilocos Sur, agpapada nga agbasbasa iti College of Data Center ditoy siudad idi agarup alas 8:00 ti rabii ti Septiembre 14.
Naammuan iti panagimbestiga dagiti polis a napan sinukon ni Tulia ti gayyemna a babai a ni Julie Ann Medrano a napan nagpraktis para iti beauty pageant ket bayat ti pannagnada iti De los Reyes, nagsardeng iti sanguananda ti motorsiklo a nagluganan dagiti suspek, dimsaag dagitoy ket ginulpeda lattan ti biktima.
Naipan iti ospital ti biktima para iti pannakataming dagiti sugatna.#


text:
VIGAN CITY – Kalpasan ti nabayag a deliberasion ken pannakaipaknina, inaprobaran ti sangguniang panlungsod ti ordinansa a mangipalubos iti panagparking ti maysa a transport group iti bus terminal ditoy siudad.
Inaprobaran ti konseho iti maikadua a pannakaibasana bayat ti sessionda itay Mayo 24 ti ordinansa a pinutar ni Konsehal George Villanueva a mangipalubos iti GT van nga agparking nga agkarga iti pasahero iti Vigan City Minibus and Jeep Terminal.
Kanaig daytoy, kinuna ni Villanueva a “dakkel ti kaipapananna” iti siudad ti Vigan ti pannakaipalubos dagiti van nga agparking iti terminal ti siudad, agsipud ta makapastrek ti city government iti nasurok a P400,000 iti makatawen iti pannakaaramat laeng ti terminal.
“No inayontayo pay dagiti sabali a bayadanda iti siudad kas iti mayor’s permit… makakolekta ti siudad iti aganay P500,000 iti tinawen,” kinuna ni Villanueva.
Kinuna ti konsehal a nabayagen nga umar-areng-eng dagiti operators dagiti van a maikkanda iti puesto iti terminal ket addan inted ti Land Transportation Franchise Regulatory Board a linia dagiti van ket no masurot a siinget ti paglintegan, “ministerial laeng koma ti akem ti siudad isu a nangaramidkami iti naan-anay a paglintegan ta “kayatmi met a mabenepisiaran ti siudad ti Vigan.”
Agbayad iti inaldaw a parking fee a P30 dagiti mapattapatta a 40 van nga agbiahe manipud iti Vigan City nga agpa-Sta. Maria ken Candon City ken vice versa.
Sakbayna, naglasat ti ordinansa iti nabara a diskusion gapu iti amak ti sumagmamano a konsehal nga ad-adda a rumikut ti trapiko no mapalubosan dagiti van a sumrek iti siudad ken iti mapapati a panagreklamo dagiti operator dagiti minibus ken dyipan gapu iti kompetision nga ipaay dagitoy.
Ngem kinuna ni Villanueva a “no sumrekka iti transport industry, nakasaganaka iti kompetision” sana innayon nga idi sumsumrek dagiti van, dagiti koma operators ti bus ti kangrunaan a nangkontra iti aplikasionda.
Kinuna pay ni Villanueva nga inikkanda dagiti operators ti minibus iti gundaway a mangidatag iti position paperda mainaig iti panagparking dagiti van iti terminal ngem awan met ti naawatda.
Kinuna ni Villanueva a maysa laeng nga aprehension ti marikrikna dagiti operators dagiti minibus agsipud ta nanginngina met ti singir a plete dagiti van.
‘Maited iti opsion iti riding public. No kayatda ti aglugan iti bus, wenno iti van, mabalinda ti agpili. Definitely, mabenepisiaran ti riding public,” kinuna ni Villanueva.
Innayon ti konsehal a very minimal ti maited dagiti van iti trapiko agsipud ta saanda met nga aglikawlikaw iti uneg ti siudad ta mapanda met laeng agdiskarga iti pasahero iti terminal.
Innayon ni Villanueva a makatulong pay dagiti van iti panagdur-as ti turismo iti siudad agsipud ta kayat met dagiti turista ti kaadda dagiti nanam-ay a paglugananda no agpasiarda iti maysa a lugar.
Kinuna ti konsehal a dagiti maur-or a pondo manipud parking fee dagiti van, agsublinto met laeng kadagiti agindeg iti Vigan babaen ti nasaysayaat a serbisio nga ipaay ti gobierno ti siudad.#